BBC Cymru'r Byd - Eisteddfod Genedlaethol 2005 - Selwyn Iolen\nYn falch o fod yn Archdderwydd cyffredin!\nEisteddfod Genedlaethol Eryri fydd Eisteddfod gyntaf y Prifardd Selwyn Griffith yn archdderwydd. Bydd y mab i chwarelwr o Bethel, Caernarfon, yn cymryd ei le ar faes a fu'n eiddo i un o'r hen feistri chwarel.\nBu ein gohebydd yn holi'r gŵr sy'n ymfalchio yn y ffaith mai 'eisteddfodwr cyffredin" ydi o ac a enillodd ei goron Eisteddfod Genedlaethol yn Llanrwst, 1989.\nMi fydda W J Gruffydd yn dweud ei fod o'n trigo yng Nghaerdydd ond yn byw ym Methel. Ac felly rydw innau'n teimlo hefyd; fy mod i'n trigo yn un lle ond wedi byw erioed yn Bethel.\nRydw i'n darllen ar hyn o bryd - mi fyddai'n trio'i ddarllen o unwaith y flwyddyn- Hen Atgofion - W J Gruffydd - ac mi rydw i'n cael rhywbeth newydd ynddo fo bob tro er fy mod i wedi'i ddarllen o ddwsinau o weithiau.\nPan oeddwn i'n blentyn yno roedd pob dim yn troi o gwmpas y capel. Roedd rhywbeth yn y capel bob nos; yn seiat neu gwrdd gweddi neu gymdeithas lenyddol neu rywbeth. Roedd hi'n ardal hyfryd, braf i fyw ynddi hi.\nChwarelwyr oedd y dynion i gyd a'r gwragedd i gyd yn wragedd tŷ. Ychydig iawn o wragedd, os oedd yna rai o gwbl, oedd yn mynd allan i weithio; dyna oedd i gwaith nhw, adre yn paratoi, golchi a smwddio a llnau. A gwneud swpar chwarel wrth gwrs, oedd yn beth pwysig iawn.\nMae'n nhw'n dweud fod yna gysylltiad teuluol pell rhyngddo fi a W J Gruffydd. Ond mae o'n bell, bell, bell - yn ôl i Ardd Eden bron.\nBydd fy steddfod gyntaf yn y Faenol ac mi rydw i'n hynod falch - ac mi fyddai'n dweud hyn oddi ar y Maen Llog fore Llun - fy mod i'n fab i chwarelwr a hefyd nad ydw i yn ysgolhaig o gwbl ond mai rhyw steddfodwr bach cyffredin ydw i. Rhyw werinwr o steddfodwr os mynnwch chi.\nMae gen i gof o fy Steddfod Genedlaethol gyntaf - 1935. Mynd yno efo Mam yn hogyn bach saith oed. Gweld Gwilym R Jones, Talysarn, yn cael ei goroni a Gwyndaf yn cael ei gadeirio - yn y Pafiliwn yng Nghaernarfon.Ac mi ddeudodd Mam imi ddweud - a does gen i ddim cof o hynny fy hun - ond fe ddeudodd Mam imi ddweud ar ôl dod adref, "Dwi iso body n fardd."Dydw i ddim yn credu mod i eisiau bod yn fardd oherwydd yr awen na dim byd ond fy mod i wedi clywed y corn gwlad a gweld y cleddau mawr yna yn y seremoni ac roeddwn inna iso cael bod yn fardd hefyd!\nArwyr oedd y testun pan wnes i ennill y goron [yn Llanrwst] ac mi wnes i ddechrau efo Stanley Matthews a gorffen efo Mr Mathews y gweinidog oedd yn arwr i Mam - a Stanley Matthews yn arwr i minnau.\nMae gen i dri diddordeb.\nYr unig ddiwrnod mewn blwyddyn y bydda i'n gwisgo siwt ydi diwrnod y Cyp Ffeinal. Mae hynny fel arwydd o'r parch sydd gen i at bêl-droed. Y pleser gefais i o gicio pêl fy hun a'r pleser dwi'n gael o wylio pêl-droed rwan. Mi ddoi lawr y grisiau yn y bore yn fy siwt. Pan wnes i hyn gyntaf un ar ôl priodi dyma Meira yn gofyn i mi, "Lle ti'n mynd heddiw, felly?" "Dwi ddim yn symud o'r tŷ," medda fi. "Mae hi'n ddiwrnod Cyp Ffeinal ac mae'n hen draddodiad gen i wisgo dillad parch ar y diwrnod." Ond mi fyddai'n newid at gyda'r nos ar gyfer mynd allan - mae'n gas gen i goler a thei.\nOs oedda chi'n medru cael pêl roedda chi'n medru chwarae gêm. Dydw i ddim yn gweld cymaint o blant heddiw yn chwarae allan ond yn chwarae yn tŷ yn pwyso rhyw fotymau efo'r teledu a ballu..\nStanley Mathews oedd fy arwr mawr i - er mai chwarae yn gôl oeddwn i!\nTudalennau cefn y papurau newydd - er nad oeddan ni'n dallt y geiriau, roeddan ni'n deall y lluniau!\nRoeddan ni'n troi clytiau o dir yn Bethel - Parc y Wern oedd un darn o dir a dyna fu ffugenw pan enillais i'r Goron - roeddan ni'n troi Parc y Wern yn Goodison Park a Main Road a Wembley hyd yn oed . . . ac yn dychmygu clywed y plant yma yn gweiddi 'Come on Stan' arnaf fi!\nRoeddwn i'n adrodd pan yn blentyn - i fyny i rhyw ddeuddeg oed. Ond roeddwn i'n tueddu i anghofio.\nYn ysgol Tan y Coed [Penisa'r-waun] y gwnes i feirniadu adrodd am y tro cyntaf. Dwi'n cofio'r noson. Roedd hi'n noson loergan a dwad ar feic o Bethal ac mi fu bron iawn imi a throi'n ôl wrth Charley Bridge yn meddwl pa hawl oedd gen i, i feirniadu adrodd a minnau bron iawn rioed wedi sefyll o flaen cynulleidfa. Ond mi ddiolchis i sawl gwaith wedyn i Humphrey Williams [a'i perswadiodd i feirniadu] na wnes i d dim troi nôl achos erbyn hyn rydw i wedi beirniadu dros 400 o steddfodau. Pe byddwn i wedi troi'n ôl y noson yna mi fydda'r bennod yna fy mywyd wedi gorffen heb iddi ddechrau.\nMae fy nyled i'n fawr iawn i'r plant y cefais i'r fraint o'u dysgu nhw; lle'r oeddwn i'n cael y syniadau i wneud darnau adrodd iddyn nhw.\nBob tro byddai'n mynd ar fy ngwyliau mi fyddai'n mynd a hen Gyfansoddiadau y Pumdegau efo mi a darllen y beirniadaethau. Ac mae'n syndod fel y byddai'r beirniadaethau yr adeg honno gan rai fel Meuryn a John Gwilym Jones yn fwy addysgiadol o lawer na'r beirniadaethau ydych chi'n gael heddiw - roeddech chi'n cael beirniadaeth gyflawn gan gynnwys geiriau roedda chi wedi'u camsillafu.\nTilsli oedd yn beirniadu [Y tro cyntaf i Selwyn Griffith gystadlu ar gyfansoddi darn adrodd i blant gan anfon tri darn i Eisteddfod Bethel]ac roedd o'n methu'n glir â dewis rhwng y tri felly dyma fo'n eu rhoi i'w fab Gareth oedd yn wyth oed a gofyn iddo fo ddewis y gorau o'r tri. Ac mi ddewisodd Gareth rhyw ddarn bach Bai ar Gam. Felly gan Gareth Tilsley y cefais i'r wobr gyntaf erioed am sgwennu darn adrodd i blant!\nMi ddechreuais i gystadlu am gadeiriau - ac roedd hi'n ffordd hwylus o ddodrefnu tŷ achos cadeiriau esmwyth oedd y rhan fwyaf ohonyn nhw. Ond roedd y wraig yn ffraeo bod nhw wahanol liwiau a ddim yn matsio!\nRoeddwn i wrth fy modd efo gwaith Rhydwen Williams. T Glynne Davies hefyd. Pan yn blentyn y cerddi cyntaf roeddwn i wrth fy modd eu darllen oedd cerddi Crwys a phetha felly. Petha bach syml, sentimental fel Melin Trefin. Roeddwn i wrth fy modd hefyd efo gwaith Cynan. Rydw i'n credu mai Mab y Bwthyn Cynan oedd y bryddest wnes i fwynhau orau. Yn enwedig y rhan; Duw ydyw awdur popeth hardd/ Efe yw'r unig berffaith fardd/ Onid ei delynegion ef yw'r coed a'r nant ac yn y blaen.\nMae gen i ddigon o ffydd y down ni drosti [problemau y Steddfod] Dwi ddim yn gweld yr hen wlad yma yn mynd heb Eistedddfod Genedlaethol hyd yn oed yn 2007 . . .\nLlwyddiant y Steddfod ydi ei bod hi'n mynd i bob man yn ei thro. Ond o bosib y gellid sefydlu rhyw bedwar lle gwahanol ar ei chyfer. Roedd Eisteddfod yr Urdd yng Nghaerdydd yn llwyddiannus rhyfeddol -er bod na rai eraill yn dweud nad oedd hi mor llwyddiannus cyn belled ag yr oedd stondinau a phethau felly yn y cwestiwn.\nSteddfod dda i mi ydi Steddfod ddifyr yn y Babell Lên. Dyna sy'n gwneud steddfod hapus i mi. Ond rwan mae petha'n mynd i newid imi.\nFel Archdderwydd, a'r profiad rydw i wedi'i gael yn gwisgo'r clogyn mawr trwm yna, dwi'n gobeithio na fydd hi'n rhy boeth.\nY foment fwyaf cynhyrfus [o'i seremoni goroni] oedd y foment roedda chi'n codi ar eich traed a'r goleuadau yn chwilio amdanoch chi ac wedyn y foment roedda chi'n cyrraedd y llwyfan a throi rownd i wynebu'r gynulleidfa. Ond mae'r seremoni i gyd yn wefreiddiol.\nDwi wedi cael galwadau ffôn gan rai o Lerpwl yn gofyn fedrwch chi wneud rhywbeth i'r Steddfod beidio dwad yma. Mae na fwy o lythyrau wedi dod yn gwrthwynebu'r Steddfod fynd i Lerpwl gan bobl sy'n byw yn Lerpwl nag sydd yna o rai o'i phlaid hi hyd y gwela i.\nI mi, yn bendant, fe ddylid cynnal Eisteddfod Genedlaethol Cymru yng Nghymru ac ar dir Cymru. Dydw i ddim yn credu yn onest y byddai hi, yn enwedig y dyddiau yma, yn llwyddiant yn Lerpwl.\nTasa'r Steddfod ar y lleuad fe fydda'n rhaid i mi fynd yno. Fedra i ddim gwrthod. Mae'n siŵr gen i y byddai yna amryw o aelodau'r Orsedd yn mynd ar streic ond mi fasa'n rhaid i mi fynd yno [i Lerpwl], yn rhinwedd fy swydd.Ond dydw i ddim yn i gweld hi'n mynd yno rywsut - dydw i ddim yn meddwl y bydd yn rhaid inni wynebu'r broblem yna.\nMae'n sefyllfa anodd. Pe bydde chi'n i gael o ar y bwrdd o'r blaen ei bod hi'n Lerpwl neu nunlle; be da chi'n mynd i wneud?\nDwi'n lecio môr dipyn bach yn ryff [i hwylio arno] ac mi es i unwaith yn un swydd rownd Cape Horn imi gael storm iawn na fyddwn i byth yn i anghofio hi. Ond diawch, roedd y môr mor dawel . . .\nDydw i ddim yn bwyllgorddyn - er imi fod yn glerc cyngor plwyf am 46 o flynyddoedd . . . ond mi rydw i wedi bod mewn mwy o bwyllgorau efo'r Steddfod yma na a fus i weddill fy oes.\nMae'n anrhydedd ichi gael bod yn Archdderwydd - yn enwedig i rywun cyffredin fel fi. Ond eto mae yna gyfrifoldeb hefyd. I mi dydi'r Archdderwydd ddim yn bwysig - yr unigolyn ei hun. Pwy sy'n bwysig ydi'r sawl sy'n cael ei anrhydeddu gan yr Archdderwydd. Y bardd fydd yn codi ar i draed; enillydd y fedal. Fy mraint i ydi mai fi sy'n cael eu anrhydeddu nhw yn enw'r Orsedd. Ond y nhw sy'n bwysig a'r bobl fyddai'n dderbyn yn aelodau o'r Orsedd.\nOs byddai'n teimlo yn eigion fy nghalon y dylwn i ddweud rhywbeth [mewn anerchiad o'r Maen Llog] mi wna i . . .ond nid er mwyn ennill penawdau ac nid er mwyn cael fy llun mewn papur newydd ond am fy mod i'n teimlo'n wirioneddol.\nDydw i ddim yn wleidydd o gwbl - ac mae yna rai eraill llawer mwy cymwys na mi i drin â'r pethau gwleidyddol hynny. Ac yn wir, a dydi'r bobl gyffredin - y gwir steddfodwyr - ddim yn dod yno i gael gwleidyddiaeth ond i gael diwylliant. Mae gennym ni lefydd eraill fel y Cynulliad ar gyfer trafod gwleidyddiaeth.\nOs na fyddai'n beirniadu [mewn steddfodau bach] mi ai yno fel gwrandäwr.\nHolwyd Selwyn Iolen gan Glyn Evans\nEich siawns i ennill\nLluniau'r Sadwrn olaf\nY BBC ar y maes\nWythnos yr Archdderwydd\nYr Arddangosfa Gelf\nSafle BBC Cymru ar y Maes\nCymorth Cristnogol yn 60 oed\nYr Orsedd yn dal y bws\nWel, wel ...Wellingtons!\nLluniau dydd Sul\nLluniau paratoi'r Pafiliwn\nLluniau paratoi'r maes\nLluniau dydd Sadwrn cyntaf\nCelfyddyd dilyn y Steddfod\nTheatr, Meysydd B ac C\nAr lwyfan y Pafiliwn\nElfed yn Gymrawd\nWynebu her ariannol\nAdnabod y fro


“Bydd y Gymraeg yn marw heb roi profiadau i bobol ifanc” meddai bardd – Golwg360\n22 Medi 2018 am 18:52 Diweddarwyd 23 Medi 2018 am 12:02\nSion Aled ar ddiwrnod derbyn ei Ddoethuriaeth\nMae bardd ac ieithydd yn dweud bod yna beryg i’r iaith Gymraeg farw fel iaith bob dydd os nad yw disgyblion yn cael “mwy o gyfleoedd” i’w siarad y tu hwnt i ddosbarth ysgol.\nMae Siôn Aled Owen newydd dderbyn ei ail PhD ar ôl astudio’r defnydd o’r Gymraeg ymhlith disgyblion ysgol, ac yn ystod yr un haf fe gyhoeddodd gyfrol newydd o gerddi o’r enw Meirioli.\nDywed fod llawer o’i gerddi wedi deillio o’r profiadau a gafodd wrth ymchwilio, gyda’r gwaith hwnnw wedi ei arwain i ysgolion a lleoliadau ledled Cymru a’r byd.\n“Mae gynnon ni sialens fawr”\nUn pryder sydd gan yr ieithydd ynghylch y Gymraeg yw y byddai’n troi’n iaith byd addysg ac iaith y pen yn unig, gan greu “dwyieithrwydd oddefol” – yn union fel sefyllfa’r iaith Wyddeleg yn Iwerddon.\nOs am sicrhau miliwn o siaradwyr Cymraeg erbyn 2050, meddai Siôn Aled Owen, mae’n rhaid sicrhau eu bod nhw’n siarad yr iaith o ddydd i ddydd hefyd.\nMae cynnig cyfleoedd i ddisgyblion siarad Cymraeg y tu allan i’r ysgol yn allweddol, meddai. Ond mae hyn yn broblem yng Nghymru ar hyn o bryd.\n“Roedd yr agwedd tuag at yr iaith yn hynod bositif [yn yr ysgolion], ond y rhai oedd ddim yn defnyddio’r Gymraeg rhyw lawer y tu allan i’r ysgol, cyfeirio at ddiffyg cyfleoedd oeddan nhw,” meddai wrth golwg360.\n“Roedd hynny nid yn unig ble basach chi’n disgwyl – fel yn yr hen Went – ond hyd yn oed yn yr ardaloedd mwy Cymraeg, roedd yna blant yn dweud pethau fel, ‘mae arweinydd y clwb ieuenctid ddim yn defnyddio’r Gymraeg…’\n“Mae gynnon ni sialens fawr yna. Mae gen i ofn bod yn rhaid i ni wynebu’r ffaith bod hyn yn mynd i gostio.”\n‘Dagrau Rhew’ a ‘Meirioli’\nMae bron i ddeugain mlynedd ers i Siôn Aled gyhoeddi ei gyfrol gyntaf o farddoniaeth, Dagrau Rhew, ac mae’r teitl Meirioli ar gyfer yr un ddiweddaraf yn adlewyrchu sut mae dealltwriaeth y bardd o farddoniaeth ac iaith “wedi newid,” meddai.\n“Yn fy rhagair i Dagrau’r Rhew, dw i’n dweud fy mod i’n gweld barddoniaeth fel pe tai’n rhewi profiad a theimlad ac argraffiadau, ac yn aml yn rhewi emosiwn.\n“Ond erbyn hyn, dw i’n gweld barddoniaeth fel rhywbeth llawer mwy hyblyg a hylifol ac esblygiadol; hynny yw, nad ydi hi’n bosib rhewi profiad neu argraffiad am byth mewn geiriau.”\nMae modd clywed Siôn Aled Owen yn darllen a chynnig esboniad ar un o gerddi’r gyfrol isod…


1 Cronicl 17 (BCN) - Bible Society\n1 Cronicl 17 BCND\n1Wedi i Ddafydd fynd i fyw i'w dŷ ei hun, dywedodd wrth y proffwyd Nathan, “Edrych yn awr, yr wyf fi'n byw mewn tŷ o gedrwydd, tra bo arch cyfamod yr ARGLWYDD mewn pabell.” 2Ac meddai Nathan wrth Ddafydd, “Dos, a gwna bopeth sydd yn dy galon, oherwydd y mae Duw gyda thi.” 3Ond y noson honno daeth gair Duw at Nathan, gan ddweud, 4“Dos, dywed wrth fy ngwas Dafydd, ‘Fel hyn y dywed yr ARGLWYDD: Ni chei di adeiladu i mi dŷ i breswylio ynddo. 5Yn wir, nid wyf wedi preswylio mewn tŷ o'r diwrnod y dygais Israel allan o'r Aifft hyd heddiw; yr oeddwn yn mynd o babell i babell ac o un tabernacl i'r llall. 6Ple bynnag y bûm yn teithio gyda holl Israel, a fu imi yngan gair wrth unrhyw un o farnwyr Israel, a benodais i fugeilio fy mhobl, a gofyn, “Pam na fyddech wedi adeiladu tŷ o gedrwydd i mi?” ’ 7Felly dywed wrth fy ngwas Dafydd, ‘Fel hyn y dywed ARGLWYDD y Lluoedd: Myfi a'th gymerodd di o'r maes, o ganlyn defaid, i fod yn arweinydd i'm pobl Israel. 8Yr oeddwn gyda thi ple bynnag yr aethost, a dinistriais dy holl elynion o'th flaen, a gwneud iti enw mawr fel eiddo'r mawrion a fu ar y ddaear. 9Ac yr wyf am baratoi lle i'm pobl Israel, a'u plannu, iddynt gael ymsefydlu yno heb eu tarfu rhagor; ac ni fydd treiswyr yn eu cystuddio eto, fel yn yr adeg gynt, 10pan benodais farnwyr dros fy mhobl Israel; darostyngaf dy holl elynion. Yr wyf yn dy hysbysu mai yr ARGLWYDD fydd yn adeiladu tŷ i ti. 11Pan ddaw dy ddyddiau i ben, ac yn amser iti farw, codaf blentyn iti ar dy ôl, un yn hanu o'th feibion, a gwnaf ei deyrnas yn gadarn. 12Ef fydd yn adeiladu tŷ i mi, a gwnaf finnau ei orsedd yn gadarn am byth. 13Byddaf fi'n dad iddo ef, a bydd yntau'n fab i mi, ac ni chymeraf fy nhrugaredd oddi wrtho, fel y cymerais hi oddi wrth yr un oedd o'th flaen di. 14Gosodaf ef yn fy nhŷ ac yn fy nheyrnas am byth; erys ei orsedd yn gadarn hyd byth.’ ” 15Dywedodd Nathan wrth Ddafydd y cwbl a ddywedwyd ac a ddangoswyd iddo ef.\n2 Sam. 7:18–29\n16Yna fe aeth y Brenin Dafydd i mewn ac eistedd o flaen yr ARGLWYDD a dweud, “Pwy wyf fi, O Arglwydd DDUW, a phwy yw fy nheulu, dy fod wedi dod â mi hyd yma? 17Ac fel pe byddai hyn eto'n beth bychan yn d'olwg, O Dduw, yr wyt hefyd wedi llefaru ynglŷn â theulu dy was ar gyfer y dyfodol pell, a'm hystyried i'n llinach o ddynion dyrchafedig, O Arglwydd DDUW. 18Beth rhagor y medraf fi, Dafydd, ei ddweud wrthyt am anrhydeddu dy was, a thithau yn ei adnabod? 19O ARGLWYDD, er mwyn dy was, ac yn ôl dy ewyllys dy hun, y gwnaethost yr holl fawredd hwn a hysbysu'r holl fawrion bethau. 20O ARGLWYDD, ni chlywodd ein clustiau am neb tebyg i ti, nac am un duw ar wahân i ti. Pa genedl arall ar y ddaear sydd fel dy bobl Israel? 21Rhyddhaodd Duw hi i fod yn bobl iddo'i hun ac i ennill bri, a gwneud pethau mawr ac ofnadwy trwy fwrw allan genhedloedd o flaen dy bobl, y rhai a brynaist o'r Aifft. 22Gwnaethost dy bobl Israel i fod yn bobl i ti hyd byth; a daethost tithau, O ARGLWYDD, yn Dduw iddynt hwy. 23Yn awr, O ARGLWYDD, bydded i'r addewid a wnaethost ynglŷn â'th was a'i deulu sefyll am byth, a gwna fel y dywedaist. 24Bydded iddi sefyll fel y mawrheir dy enw hyd byth, ac y dywedir, ‘ARGLWYDD y Lluoedd, Duw Israel, sydd Dduw ar Israel’; a bydd tŷ dy was Dafydd yn sicr ger dy fron. 25Am i ti, O fy Nuw, ddatgelu i'th was y byddit yn adeiladu tŷ iddo, fe fentrodd dy was weddïo arnat. 26Yn awr, O ARGLWYDD, ti sydd Dduw, ac fe addewaist ti y daioni hwn i'th was. 27Felly'n awr, gwêl yn dda fendithio tŷ dy was, fel y caiff barhau am byth yn dy ŵydd; am i ti, ARGLWYDD, ei fendithio, bendigedig fydd hyd byth.”


Mapiau Rhyngweithiol - Geofumadas\nTachwedd, 2008 Cartograffeg, Addysgu CAD / GIS, Rhyngrwyd a Blogiau\nYchydig amser yn ôl siaradais am mapiau rhyngweithiol i ddysgu daearyddiaeth, darllen i mewn Itacasig Rwyf wedi dod o hyd i gasgliad diddorol arall o fapiau ar ffurf fflach ar gael i'w lawrlwytho neu eu hymgorffori ar y we Mapiau Rhyfel.\nMae'r prif ffocws yn hanesyddol a gwleidyddol, gallant fod yn ddefnyddiol iawn at ddibenion addysgol. Yn achos y map yr wyf yn ei ddangos isod, mae'n ymwneud yn graff ar linell amser y gwahanol eiliadau a oedd yn nodi carreg filltir ar gyfer ymddangosiad ideolegau crefyddol ers genedigaeth Krishna, sylfaenydd Hindŵaeth, Iddewiaeth, Cristnogaeth, Bwdhaeth ac Islam ... i gyd mewn 90 eiliad.\nO ran y rhai a wnaeth y gwaith hwn, ychydig yn ôl roedd fy merch yn gwneud prosiect ar hyn ac a fyddai wedi bod yn ddefnyddiol iawn ar gyfer ei chyflwyniad, byddwn wedi synnu’n fawr pan ddangosodd yn ddeinamig gwmpas cenadaethau’r eglwys gynnar, croesgadau a chenadaethau tramor ... dwi'n gwybod oherwydd roedd yn rhaid i mi ddioddef marciwr fflwroleuol pur a Powerpoint.\nMae yna fapiau eraill hefyd, megis:\nMap o ymerodraethau'r byd\nMap o esblygiad ffurfiau llywodraeth\nMap o'r rhyfeloedd, gan gynnwys y gwrthdaro yn Irac\nMae delwedd o'r awyr o balas Saddam Hussein cyn ac ar ôl yr alwedigaeth hefyd yn ddiddorol, mae clicio ar y botwm coch "newid yr olygfa" yn edrych fel ardaloedd gwyrdd a ddaeth yn llawer parcio ac nid wyf yn gwybod pa gyfleusterau eraill. dod o nenfwd nefol.\nOnd fel y mae'r enw'n awgrymu, mae'r gorau yn y dolenni a'r mapiau sy'n adlewyrchu gwybodaeth sy'n gysylltiedig â rhyfeloedd neu derfysgaeth, lle mae gwahanol animeiddiadau yn bennaf o'r Dwyrain Canol.\nHefyd yn y dolenni i wefannau eraill mae llawer i'w weld, fel y map rhyngweithiol o'r mudo byd neu'r dystiolaeth loeren o ymosodiadau Darfur, gan ddangos gwahanol ardaloedd cyn ac ar ôl hynny.\nPost blaenorol«Blaenorol Hydref, crynodeb o'r mis yn Geofumadas\nPost nesaf Mae MapJack yn perfformio'n well na Google Street Viewnesaf »\nRôl Posibl GIS mewn Dosbarthiad Brechlyn COVID-19\nCynrychiolaeth y tir mewn rhyddhad cysgodol


Blwyddyn Newydd, ffocws newydd ar yrfaoedd bwyd a diod yng Nghymru - Herald Wales\nHome > Cymraeg > Blwyddyn Newydd, ffocws newydd ar yrfaoedd bwyd a diod yng Nghymru\nMae ymgyrch newydd Gweithlu Bwyd Cymru, a gyflwynir gan Sgiliau Bwyd Cymru, yn arddangos y gyrfaoedd cyffrous ac amrywiol yn y diwydiant ac yn tynnu sylw at yr ystod eang o gyfleoedd sydd ar gael i unrhyw un sy’n bwriadu dechrau gyrfa newydd, i drosglwyddo sgiliau neu uwchsgilio a symud ymlaen.\nFel rhan o’r ymgyrch, mae hysbysfwrdd swyddi ar-lein newydd yn fyw gyda nifer o swyddi gwag ar gael ar draws y sector.\nDywedodd y Gweinidog dros Faterion Gwledig a Gogledd Cymru, a’r Trefnydd, Lesley Griffiths: “Rwy’n falch o’r ffordd y mae ein diwydiant bwyd a diod wedi cynnal eu busnes yn ystod cyfnod anodd a chythryblus.\n“Rydym i gyd am weld y sector yn tyfu ymhellach ac mae’r ymgyrch hon yn taflu goleuni ar y rolau a’r cyfleoedd amrywiol, cyffrous a gwerth chweil sy’n hanfodol i’n diwydiant bwyd a diod yma yng Nghymru.\n“Gydag effaith y pandemig yn parhau i lywio gwerthusiad pobl o amgylchiadau a llwybrau gyrfa, mae llawer o resymau dros ddewis gyrfa yn y diwydiant hwn sy’n datblygu’n gyflym. Gyda cyflogau sy’n codi ac sy’n gystadleuol yn ogystal â llawer o gyfleoedd ar gyfer hyfforddiant a thwf, gall swydd yn y diwydiant bwyd a diod fod yn yrfa am oes.”\nMae diwydiant bwyd a diod Cymru yn ffynnu ac nid yn unig yn rhoi bwyd ar fwrdd y genedl, ond hefyd yn rhoi Cymru ar y llwyfan byd-eang gyda’i chynnyrch sy’n amlwg yn rhyngwladol. Nod Llywodraeth Cymru yw cynyddu gwerth y sector i £8.5bn yn ogystal â chynyddu nifer y gweithwyr yn y sector sy’n derbyn Cyflog Byw Cymru i 80%, erbyn 2025.\nWrth geisio creu un o’r cadwyni cyflenwi mwyaf cyfrifol yn amgylcheddol ac yn gymdeithasol yn y byd, bu diddordeb enfawr mewn bwyd a diod o Gymru yn y DU a thu hwnt, gyda gweithgynhyrchwyr a busnesau ledled Cymru yn ymateb yn gyflym i’r galw cynyddol.\nMae nifer o ffyrdd o ymuno â’r diwydiant uchelgeisiol a gwerth chweil hwn; o brentisiaethau a rhaglenni dysgu i rolau gweithredol sy’n wynebu cwsmeriaid yn ogystal â chyfleoedd arwain a rheoli.\nMae bwrdd swyddi newydd Gweithlu Bwyd Cymru yn fyw ac yn llawn cyfleoedd i’r rhai sy’n chwilio am yrfa newydd neu wahanol. Mae gwefan yr ymgyrch hefyd yn cynnig llawer o gymorth, cyngor ac arweiniad i helpu i lywio’r gwahanol gyfleoedd gyrfa a meysydd busnes a allai fod o ddiddordeb i’r rhai sy’n dymuno archwilio ymhellach.\nDywedodd Gweinidog yr Economi, Vaughan Gething: “Gan gydnabod gwerth y bobl sy’n cynnal eu busnes a phwysigrwydd meithrin doniau a datblygu sgiliau, mae cwmnïau bwyd a diod yng Nghymru yn buddsoddi mewn pobl drwy greu cyfleoedd i unigolion ledled Cymru.\n“Mae’r sector bwyd wrth wraidd yr economi sylfaenol ac rydym i gyd yn dibynnu ar gyflenwad cyson a dibynadwy o fwyd i archfarchnadoedd ac ar ein platiau. Mae’r diwydiant yn hanfodol i ffyniant economi Cymru yn y dyfodol a bydd yr ymgyrch hon yn bwysig o ran denu newydd-ddyfodiaid a diogelu’r sector yn y dyfodol.”\nDywedodd Andy Richardson, Cadeirydd Bwrdd Diwydiant Bwyd a Diod Cymru: “Bydd ymgyrch Gweithlu Bwyd Cymru yn cefnogi busnesau wrth iddynt barhau i dyfu drwy arddangos yr ystod amrywiol o rolau sy’n allweddol i lwyddiant ein diwydiant gweithgynhyrchu llewyrchus.\n“Bydd yr ymgyrch hefyd yn helpu busnesau i adeiladu ar fomentwm trawsnewid diwydiant bwyd a diod Cymru ar gyfer y dyfodol”\nYn allweddol i lwyddiant ac enw da safle Budweiser Brewing ym Magwyr yng Nghasnewydd, yw ei weithlu medrus ac amrywiol iawn o dros 500 o weithwyr. Mae’r cwmni’n parhau i fuddsoddi i helpu ei weithwyr i ddatblygu sgiliau newydd sy’n chwarae rhan bwysig yn nyfodol y busnes a’i gymuned.\nDywedodd Rheolwr y Bragdy Lloyd Manship: “Rydym yn buddsoddi’n helaeth yn ein cynllun prentisiaeth; i mi, mae hynny’n gwbl hanfodol, yn enwedig ar ôl symud ymlaen fel prentis drwy’r busnes fy hun. Rwyf wedi gweld drosof fy hunan bwysigrwydd buddsoddi mewn pobl.”\nMae ymgyrch Gweithlu Bwyd Cymru i’w gweld yn: https://www.foodskills.cymru/cy/gweithlu-bwyd-cymru/


Hafgan - Wicipedia\nCymeriad yn y Gyntaf o Bedair Cainc y Mabinogi sy'n herio Arawn brenin Annwn am reolaeth y deyrnas honno unwaith bob blwyddyn yw Hafgan. Cyfeirir ato fel "Hafgan brenin Annwn".\nI wneud iawn am ei ansyberwydd (anghwrteisi) yn llithro ei helgwn ar y carw a ddaliwyd gan helgwn Arawn, cytuna Pwyll i gyfnewid lle ag Arawn am flwyddyn gan gymryd arno bryd a gwedd y brenin. Ar ddiwedd blwyddyn o wledda a phob hyfrydwch yn y byd paradwysaidd hwnnw mae Pwyll yn ymladd yn lle Arawn â Hafgan ar ryd ar ffin y deyrnas ac yn ei drechu gan achub y deyrnas i Arawn. Credai W. J. Gruffydd fod Hafgan yn ymrithiad arall o Arawn ei hun. Er bod Arawn wedi rhoi ei bryd a'i wedd ei hun i Bwyll, arosodd Pwyll yn ffyddlon ac ni chafodd gyfathrach â gwraig Arawn, er iddynt gysgu yn yr un gwely ac iddi ymbil arno a chwyno am ei ddiethrwch. Am fod Pwyll wedi ymddwyn mor gwrtais a bonheddig ac wedi trechu Hafgan hefyd, mae'n ennill cyfeillgarwch Arawn.\nCafodd Pwyll gyngor gan Arawn pan gytunodd newid lle ag ef. Dywed Arawn wrtho i beidio â gwrando ar Hafgan, ar ôl ei glwyfo'n angeuol, pan ymbilia iddo dorri ei ben. Pe dorrai ei ben byddai Hafgan yn fyw eto ac yn ei drechu. Ceir motif cyffelyb mewn sawl chwedl, yn cynnwys y gerdd Saesneg Canol hir Sir Gawain and the Green Knight (sy'n deillio o ffynonellau Cymreig/Brythonig).\nCredir fod Hafgan, fel mae ei enw yn awgrymu, yn ymgnawdoliad o'r Haf sy'n cael ei drechu gan y Gaeaf bob blwyddyn. Os felly, mae rhan o'r chwedl yn eisiau, gan y byddai Hafgan ei hun yn trechu Arawn (y Gaeaf) mewn brwydr arall, ar ddechrau'r haf, ac yn rheoli'r deyrnas am hanner y flwyddyn.\n↑ Ifor Williams (gol.), Pedeir Keinc y Mabinogi (Caerdydd, 1930; arg. newydd 1989), tud. 3.\n↑ W. J. Gruffydd, Rhiannon.\n↑ Ifor Williams (gol.), op. cit., tt. 3, 5-6.\nWedi dod o "https://cy.wikipedia.org/w/index.php?title=Hafgan&oldid=2277954"


Blaenau Gwent CBC: Effaith BG: Digwyddiad Pedwerydd Pen-blwydd Rhwydweithio Busnes\nBG Effect; Fourth Anniversary Business Networking Event\nDydd Mawrth 19 Tachwedd 2019 yn y Swyddfeydd Cyffredinol, Glynebwy, 5.30pm-8pm\nDewch i Ddathlu'r Wythnos Fenter Fyd-eang\nMae Effaith BG eleni yn dathlu ei bedwerydd pen-blwydd yn darparu cymorth busnes a chyfleoedd rhwydweithio.\nMae'r digwyddiad rhwydweithio i fusnesau hefyd yn cyd-fynd gyda dathlu'r Wythnos Fenter Fyd-eang sydd yn anelu i gysylltu, cefnogi a thyfu'r ecosystem entrepreneuraidd ar draws y Deyrnas Unedig a dathlu cefnogi busnesau newydd Cymru.\nGyda dros 150 yn bresennol yn y digwyddiad diwethaf, mae Rhwydwaith Effaith yn ffordd berffaith i gysylltu'n anffurfiol gyda busnesau lleol eraill ac entrepreneuriaid am ddim. Bydd aelodau 'r timau Datblygu Economaidd ac Adfywio o Gyngor Blaenau Gwent a gwahanol sefydliadau partner eraill ar gael i roi cyngor a chymorth.\nYmweld â'r Parth Cymorth Busnes\nBydd gwybodaeth a chyngor gwerthfawr yn y digwyddiad ar y cynlluniau cymorth busnes sydd ar gael i chi yn ein 'Parth Busnes':\n• Sefydlu Busnes\n• Twf Busnes ac Arloesedd\n• Safleoedd ac Adeiladau\n• Cyflogaeth a Sgiliau\n• Pecyn Cymorth Brexit a mwy!\nBydd y sefydliadau dilynol yn bresennol i roi cyngor ac ateb eich ymholiadau:\n• Cyngor Blaenau Gwent - Uned Datblygu Economaidd, Anelu'n Uchel - Blaenau Gwent a Chaffael\n• Banc Datblygu Cymru\n• Business in Focus\n• Busines Sense Associates\n• Busnes Cymru\n• Canolfan Byd Gwaith\n• Cyflymu Cymru i Fusnesau\n• Cymru Cyrchfan Fwyd\n• Cymunedau am Waith (CfW/CfW+)\n• Diwydiant Cymru\n• Gyrfa Cymru\n• Llywodraeth Cymru (Tîm Brexit/Sgiliau Hyblyg/Croeso Cymru)\n• Sgiliau Bwyd Cymru\n• Siambr Fasnach De Cymru\n• Smart Money Cymru\n• Syniadau Mawr Cymru\n• Thales - NDEC\n• UK Steel Enterprise Ltd\n• Y Gymraeg ar gyfer Busnes\n• Ymddiriedolaeth y Tywysog\nYn y digwyddiad, bydd timau Adfywio a Datblygu Economaidd y Cyngor yn lansio nifer o gynlluniau newydd yn cynnwys:\nGwobrau Busnes 2020 Blaenau Gwent\nFframwaith Menter Blaenau Gwent\nDatblygiadau Eiddo Diwydiannol a Swyddfeydd newydd ar gyfer 2020\nHyb Busnes Blaenau Gwent - Gorsaf Gofrestru\nBydd lluniaeth ar gael yn y digwyddiad. Cofrestrwch ar gyfer y digwyddiad drwy glicio ar y ddolen ddilynol:\nDywedodd llefarydd ar ran Cyngor Bwrdeistref Sirol Blaenau Gwent:\n“Mae digwyddiadau Rhwydweithio Effaith BG wedi bod yn adnodd rhwydweithio gwerthfawr i fusnesau. Yn ogystal â bod yn gyfle i fusnesau eraill yn yr ardal i gwrdd gydag eraill ac o bosibl ddatblygu cyfleoedd, mae'n un o'r ychydig ffyrdd i gael gwybodaeth am y cymorth a'r cyngor sydd ar gael iddynt. Mae'r digwyddiadau hyn yn darparu ar gyfer busnesau newydd a busnesau presennol; p'un ai ydych yn edrych am gyngor i dyfu neu sefydlu busnes; gallwn ni ynghyd â'n sefydliadau partner ddarparu hyn. Rydym hefyd yn croesawu rhai o'r tu allan i'r ardal a hoffai wneud busnes ym Mlaenau Gwent.\n"Byddwn yn lansio nifer o gynlluniau cyffrous ar y dydd. Bydd nifer o dimau o'n hadrannau Adfywio a Datblygu Economaidd yn bresennol i drafod cyfleoedd busnes. Byddwn yn annog busnesau ac entrepreneuriaid i gofrestru drwy'r ddolen a dod draw".


Grŵp Ymchwil Deunyddiau Magnetig a Chymwysiadau - Ymchwil - Prifysgol Caerdydd\nGrŵp Ymchwil Deunyddiau Magnetig a Chymwysiadau\nSefydlu gallu ymchwil o bwys er mwyn prosesu, nodweddu, gweithgynhyrchu ac ailgylchu deunyddiau magnetig arbenigol.\nRydym yn adeiladu ar allu a record bresennol tîm arbenigol yn y Sefydliad Ymchwil i Systemau Ynni yn yr Ysgol Beirianneg ym Mhrifysgol Caerdydd, drwy fuddsoddi yn y cyfleusterau diweddaraf a adnewyddwyd a rolau academaidd newydd.\nEin bwriad yw sefydlu cyfuniad ac ehangder grymus o arbenigedd academaidd ochr yn ochr ag ymrwymiadau gan bartneriaid diwydiant pwysig, a hynny yn adeiladu tuag at ganolfan ragoriaeth yn Ewrop ar gyfer deunyddiau magnetig cyn pen pump i saith mlynedd.\nCawn ein hariannu’n rhannol gan Gronfa Datblygu Rhanbarthol Ewrop (ERDF) drwy Lywodraeth Cymru (tua £1.05m i gyd), Prifysgol Caerdydd a phartneriaid diwydiannol.\nAloeon magnetig yw’r un deunydd pwysicaf sy’n sylfaen i’r economi werdd newydd. Maen nhw ar waith mewn moduron trydan, newidyddion, generaduron, synwyryddion magnetig, storio data a llawer o gydrannau electronig.\nMae deunyddiau magnetig yn sylfaen i ddiwydiant gwerth £6 biliwn y flwyddyn yn y DU a £1 triliwn y flwyddyn yn rhyngwladol. Mae’r diwydiannau hyn yn cyflogi 50,000 o bobl yn uniongyrchol neu’n anuniongyrchol yn y DU ac yn sail i ddyfodol dros 100 o fusnesau’r DU.\nMae mwy na 99% o'r holl ynni trydanol yn cael ei gynhyrchu gan ddefnyddio peiriannau trydanol o ddeunyddiau magnetig sy’n mynd trwy o leiaf ddau newidydd cyn iddo gyrraedd y defnyddiwr. Mae tua 10% o’r holl drydan a gynhyrchir yn cael ei golli ac mae cyfran fwyaf y golled yn y creiddiau magnetig. Mae Rheoliadau Ecoddylunio'r UE 2015 yn gosod cyfyngiadau effeithiolrwydd ar bob dyfais newydd a rhaid cael gostyngiad pellach o 10% yn y golled erbyn 2021.\nYr unig ffordd o wneud hyn yw gyda’r graddau gorau o ddur trydanol sydd ar gael yn fasnachol. Yn ogystal bydd y datblygiadau hyn yn caniatáu gofynion pŵer is ar gyfer cerbydau trydanol, diwydiant a defnydd domestig. Bydd y mesurau a gymerir yn ehangu’r gallu i optimeiddio rôl deunyddiau magnetig mewn elfennau allweddol fel dylunio, defnydd yn y pen draw a diwedd oes er mwyn optimeiddio’r prosesau cyfredol a gyrru’r arloesi i’r dyfodol.\nSefydlu gallu ymchwil o safon byd yng nghanol clwstwr De Cymru er mwyn optimeiddio holl gylchred oes a chadwyn cyflenwi cymwysiadau electromagnetig.\nEin nod pum mlynedd yw cael ein cydnabod fel canolfan ragoriaeth yn Ewrop ar gyfer deunyddiau magnetig.\nYmgysylltu â phartneriaid academaidd a diwydiannol newydd i roi sylw i gyfleoedd cyllido sylweddol sy’n datblygu.\nTrosi llwyddiant ymchwil yn ymchwil a datblygu diwydiannol gan arwain at lwyddiant economaidd i’r rhai sy’n cydweithio ac i’r rhanbarth.\nEin heriau allweddol\nCyflymu’r gwaith o ddatblygu deunyddiau magnetig newydd a gwella drwy ddatblygu aloeon, peirianneg a chaenau arwyneb, datblygu prosesau ac arallgyfeirio ar ddiwedd y broses.\nDealltwriaeth sylfaenol a modelu prosesau ffisegol sy’n gysylltiedig â gweithgynhyrchu a pharamedrau cymwysiadau fel bod modd rhagweld priodweddau deunyddiau ac efelychu dyfeisiadau’n gywir.\nCreu gallu i nodweddu er mwyn bodloni gofynion cymwysiadau a deunyddiau newydd.\nMae angen dadansoddi cylchred oes a chadwyn cyflenwi’r deunyddiau hyn, a bydd hyn yn gyrru arloesi o ran optimeiddio adnoddau ac ynni.\nLabordy Nodweddu Magnetig: Galluogi offer mesur sy’n arwain y byd i fodloni gofynion deunyddiau a chymwysiadau’r genhedlaeth nesaf.\nLabordy Gyriannau Trydanol ar gyfer Cludiant: Pontio’r bwlch gallu o ran creu prototeipiau a phrofi peiriannau trydanol.\nLabordy Modelu Electromagnetig: Darparu gallu i ddylunio prototeipiau o beiriannau electromagnetig a galluogi’r ymchwil diweddaraf ar ymgorffori modelau deunydd go iawn a modelau diraddio.\nLabordy Prosesu Deunyddiau Magnetig: Cartref i’r cyfleusterau diweddaraf ar gyfer anelio, prosesu laserau a sintro plasma gwreichion sy’n hanfodol er mwyn datblygu deunyddiau magnetig newydd a gwell.\nMae themâu trawsbynciol (neu lorweddol) yn faterion sy’n cyffwrdd ag egwyddorion cyffredinol megis democratiaeth, cydraddoldeb, llywodraethu da a chynaladwyedd.\nMae angen cymryd camau mewn sawl maes felly mae angen eu hintegreiddio ym mhob maes o’r rhaglenni Ariannu Ewropeaidd a mynd i’r afael â nhw yn y sgwrs ynghylch datblygiad y rhaglenni.\nNod y themâu yw gwella ansawdd a deilliant pob gweithgaredd sydd o dan nawdd y Cronfeydd Strwythurol yng Nghymru ac ychwanegu gwerth at raglenni yn eu cyfanrwydd. Byddan nhw’n sbarduno camau mewn amryw feysydd a byddan nhw’n rhan annatod o broses llunio a chynnal pob gweithgaredd.\nMae tair thema o’r fath:\ncyfleoedd cyfartal, prif ffrydio rhywedd a’r Gymraeg\nmynd i’r afael â thlodi ac allgáu cymdeithasol\nErs sefydlu MAGMA, rydym wedi gweithio'n ddyfal i ofalu bod y prosiect yn cydymffurfio â holl weithgareddau themâu trawsbynciol ac yn eu hyrwyddo. Dyma enghreifftiau o weithgareddau o'r fath:\npenodi hyrwyddwr themâu trawsbynciol, Kevin Jones, i gydlynu gweithgareddau cysylltiedig.\nbydd deunyddiau hyrwyddo, fel baneri a thaflenni, ar gael yn Gymraeg ac yn Saesneg\nmae ein gwefan ar gael yn Gymraeg ac yn Saesneg ac mae cyfrif Twitter MAGMA yn anfon negeseuon dwyieithog\nrydym yn mabwysiadu swyddfa ysgafn ar bapur ac yn dewis system ffeilio ddigidol fel bod llai o angen argraffu\nrydym yn sicrhau bod pob darn o offer trydanol yn cael ei ddiffodd pan nad yw ar waith ac rydym yn cael gwared ar bob gwastraff ailgylchadwy yn y biniau ailgylchu cywir\nrydym yn cyfeirio pob cwmni yr ydym yn cydweithio ag ef at y pecyn cymorth rhag newidiadau’r dyfodol ac yn eu hannog i gyfrannu at les cenedlaethau’r dyfodol.\nSenior European Finance Officer\nEin nod yw gweithio gyda’r canlynol:\ncwmnïau angori cenedlaethol/rhyngwladol mawr sydd ynghanol cadwyni cyflenwi cymwysiadau electromagnetig\nBBaCHau arbenigol o Gymru mewn cadwyni cyflenwi\nBBaCHau arbenigol o’r DU ac yn rhyngwladol mewn cadwyni cyflenwi\nsectorau gweithgynhyrchu gwerth uchel ym maes dur, a’r diwydiannau moduro, awyr ofod ac ynni\ny sector trosglwyddo a dosbarthu ynni\nllywodraeth Ewrop, y DU a Chymru, cyllidwyr ymchwil ac arloesi a dylanwadwyr polisi.\nNid yw’r rhestr hon yn derfynol. Rydym wedi cydweithio o’r blaen â chwmnïau fel Faultcurrent Ltd., Tata Steel, Cogent a Baosteel.\nByddwn yn cynnig cymorth academaidd ac ymchwil yn y meysydd canlynol:\ngweithgynhyrchu generaduron-moduron trydan\npriodweddau deunyddiau magnetig sylfaenol\ndatblygu technoleg prosesu deunyddiau\ngwahanu a graddio magnetig ar gyfer ailgylchu\nI gael rhagor o wybodaeth am gydweithio, cysylltwch â ni ar +44 (0)29 2087 4411 neu anfonwch ebost atom yn\nPecyn cymorth rhag newidiadau'r dyfodol\nDiben y pecyn yw helpu pob cwmni sy'n gofyn am gymorth trwy Gronfa Datblygu Rhanbarthol Ewrop (ERDF) i gyfrannu at les cenedlaethau'r dyfodol ac elwa ar ymgorffori egwyddorion datblygu cynaliadwy, cydraddoldeb ac amrywioldeb a chymorth er lles y Gymraeg yn eu hamcanion yn unol â'r themâu trawsbynciol.\nTrwy ddefnyddio’r pecyn, bydd cwmnïau’n pennu eu sefyllfa bresennol a, gyda chymorth dolenni ag adnoddau ac astudiaethau perthnasol, yn nodi cyfleoedd i ddatblygu a/neu wella eu busnes fel y bydd eu cadernid rhag newidiadau yn y dyfodol yn gryfach.\nAr ôl i gwmni bennu ei sefyllfa bresennol, bydd Ymgynghorwyr Effeithlonrwydd Adnoddau Materol a Dynol Busnes Cymru yn helpu eu cefnogi i wneud unrhyw welliannau neu newidiadau a nodwyd.\nOs oes gennych ddiddordeb mewn creu cyfrif a defnyddio’r pecyn, ewch i wefan Busnes Cymru Llywodraeth Cymru. Defnyddiwch y cod 82117 pan ofynnir i chi ar y dudalen mewngofnodi i gael eich cysylltu â ni.\nRydym yn cael ein hariannu'n rhannol gan Gronfa Datblygu Rhanbarthol Ewrop drwy Lywodraeth Cymru.\nMAGMA Data Privacy Notice, 351.9 KB


Am y Tro cyntaf yn y clwb Swingers\nAm y Tro cyntaf — cyn hynny, mae llawer o bobl yn ofni. Dynion yn cael eu tormented gyda y ofn o fethiant bod menywod yn teimlo’n anneniadol, felly mae’r freuddwyd yn parhau i fod yn hytrach breuddwyd. Fodd bynnag, ni ddylai hyn fod, oherwydd yn chlybiau Swinger yn arferol i ddynion yn rhedeg o gwmpas gyda arferol nerth, ac mae’r menywod yn edrych yn normal. Ychydig o ofn yn y i gymryd yr ymweliad cyntaf yn y clwb Swingers, dyma ychydig o egwyddorion y galon, mewn gwirionedd bob Swinger clwb — Ie oherwydd nad ydych am i, bod y gwesteion yn dod yn ôl. I LAWENYDD Clwb byddwch yn dod o hyd yn agored eu meddwl am bopeth sy’n gwneud hwyl: Swinger clwb, FFM, IMF, PT. ac yn y clwb Swingers noddwyr, sy’n cyd-fynd y cyntaf clwb Swingers yn ymweld. Ateb syml: mae bob amser yn well os ydych yn newbie — i gael rhywun gyda hwy i archwilio y byd newydd hwn, rhywun i helpu drwy’r ansicrwydd. i ymweliad gan y ffordd y tyrau i fyny i gyd yr Almaenwyr, clwb Swingers fel y gallwch dynnu pan fydd y cyfle yn codi, yn newid y sgwrs ac yn archwilio p’un a yw’r cariad mae cyfaill a fyddai’n mynd gyda nhw. Mae hyn yn, yn eithaf yn syml, ychydig o amynedd a harnt angularity yn rhaid i — ond mae yna lawer o bobl sy’n wynebu’r un Broblem.\nSwinger clybiau yn cynnig a hefyd gyda’r nos ar gyfer cyplau a unawd merched. I gyd dewch am resymau tebyg: i gael Rhyw yn gwylio, gwylio neu dim ond wrth y Bar i fwynhau y noson. Merched yn aml yn talu ychydig neu ddim mynediad, ond mae bwyd a diodydd fel y lleill i gyd. I gynyddu’r gyfran o fenywod yn y Swinger clybiau. Tip ar gyfer menywod sengl nad ydynt yn ymddiried Mewn Clwb, gallwch chi edrych o gwmpas yn fwy cyn i chi benderfynu beth rydych yn ei wneud. Neu gariad neu ffrind gyda y absoliwt hyder i gymryd. Yn eh n ddigrif dynion Sengl yn Talu llawer mwy. O ganlyniad, y dynion tân yn disgyn yn y Clybiau. Serch hynny, mae’r rheolau o’r dynion na merched.\nyn ddelfrydol, hyd yn oed os nad ydych eisiau i swing Rhyw chwarae o flaen ychydig o wylwyr neu hyd yn oed ychydig o y Voyeur. Y Threesome gyda y wraig n glws gan y cadeirydd drws nesaf yn fwy aml na Rhyw ymhlith dynion — ewch yn hytrach na mewn Clybiau eraill\n← Dyddio rhad ac am ddim gwefan\nGorau "Cyplau" Safle Yn Dyddio Opsiynau — (Treialon Rhad Ac Am Ddim) →


Pensaer ifanc eisiau apelio at bobol o’r un oed â hi – Golwg360\n29 Mai 2018 am 11:16 Diweddarwyd am 11:17\nGwaith Efa Lois Thomas\nEfa Lois Thomas o Aberystwyth yw enillydd Ysgoloriaeth Celf, Dylunio a Thechnoleg, Eisteddfod yr Urdd am eleni.\nMaer ysgoloriaeth, sy’n werth £2,000, yn cael ei rhoi am y casgliad o waith mwyaf addawol gan unigolyn rhwng 18 a 25 oed.\nFe ddaeth Efa Lois Thomas yn fuddugol o blith pum ymgeisydd, ac mae yn ôl un o’r beirniaid, Ruth Shelley, mae’r buddugwr yn “feistr ar ei chrefft”.\nCyfuno arlunio a phensaernïaeth\nMae Efa Lois Thomas yn arlunydd sydd â gradd mewn pensaernïaeth o Brifysgol Lerpwl, ac yno y mae hi ers mis Medi y llynedd lle mae’n astudio ar gyfer gradd feistr yn y pwnc.\nAr y cyd â’r bardd, Morgan Owen, hi yw sylfaenydd y brosiect Rhithganfyddiad, ac mae hefyd yn gyfrifol am y blog ‘Prosiect Drudwen’.\n“Bydd yr ysgoloriaeth hon yn gyfle i mi gyfuno fy ngwaith arlunio a fy ngwaith pensaernïol, ac yn gyfle i wneud pensaernïaeth yn hygyrch a dealladwy i bobol ifanc,” meddai.\nDyn wedi marw ar ôl cwympo o ail lawr amgueddfa yn Lerpwl


Fe ddaeth y teledu'n boblogaidd yn y 60au pan roedd gan y bobl yr arian a'r ewyllus i wario arian. Erbyn 1963 roedd gan tua 85% o gartrefi set deledu ac erbyn diweddy degawd doedd braidd neb heb un. Roedd yn ffordd ffasiynol o adloniant, ac yn ffordd barhaolo ddiddymu'r bobl. Dywedir fod twf ym mhoblogrwydd y teledu yn gloygu fod niferoedd y bobl a oedd yn mynuchu'r capel yn lleihau, a lleihaoedd y torfeydd pel droed. Roedd yn well gan y bobl i aros i fewn o flaen y teledu 'na mynd i'r capel, i wylio pel droed , neu mynd i'r sinema.


gyda phroblem bancio home » ein taflen i ddefnyddwyr » fy stori » sut wnaeth y gwasanaeth ombwdsmon fy helpu ... gyda chymysgwch ynghylch fy morgais sut wnaeth y gwasanaeth ombwdsmon fy helpu ...\ngyda chymysgwch ynghylch fy morgais Roeddwn wedi hen flino ar fy nghymdeithas adeiladu. Roeddwn wedi colli allan oherwydd eu camgymeriadau ynghylch fy morgais. Roedd cwyno iddyn nhw yn dda i ddim. Fe anfonais i'r cyfan atyn nhw mewn ysgrifen hyd yn oed ond ni newidiodd dim. Nid oeddwn yn gwybod beth i'w ddisgwyl gan y gwasanaeth ombwdsmon ond dywedodd fy ngwraig y byddai'n werth eu ffonio.\nGofynnodd y wraig ar y ffôn lawer o gwestiynau. Dywedodd ei bod yn credu y gallent fy helpu. Byddai angen yr holl waith papur arnyn nhw – fy llythyrau a'm cyfriflenni – i weld beth oedd beth. Ac roedd angen llenwi ffurflen – ond fe wnaeth hi'r rhan fwyaf o'r gwaith hynny drosof ar sail y wybodaeth a roddais dros y ffôn. Dywedodd y byddent yn edrych ar fy mhapurau ac yna'n siarad â'r gymdeithas adeiladu – i gael eu hochr nhw o'r stori. Aeth tipyn o amser heibio cyn i rywun arall o'r gwasanaeth ombwdsmon gysylltu â mi. Dywedodd beth oedd fy nghymdeithas adeiladu wedi dweud. Nid oeddwn yn cytuno â'r cyfan. Ond pan esboniodd y dyn o'r ombwdsmon y peth i mi, gallwn weld fy mod i'n gyfrifol yn rhannol am y cymysgwch ynghylch fy morgais. Nid y gymdeithas adeiladu yn unig oedd ar fai. Beth bynnag datrysodd y gwasanaeth ombwdsmon y cyfan ac fe unionodd y gymdeithas bopeth. Fe dalon nhw swm bach i mi hyd yn oed oherwydd yr holl drafferth a gefais. Mr K, Enfield stori nesaf »


Hafan > Amdanom ni > Cabinet a Gweinidogion > Datganiadau'r Cabinet > Ysgrifenedig - Ymateb i’r Ymchwiliad Annibynnol i Waed a Chynhyrchion Gwaed Halogedig Ysgrifenedig - Ymateb i’r Ymchwiliad Annibynnol i Waed a Chynhyrchion Gwaed Halogedig\nDiweddarwyd 20 Mai 2009\nSefydlwyd ymchwiliad cyhoeddus annibynnol ym mis Mawrth 2007, o dan gadeiryddiaeth y Gwir Anrhydeddus Arglwydd Peter Archer QC o Sandwell, er mwyn ymchwilio i ddigwyddiadau yn y 1970au ac ar ddechrau’r 1980au a oedd yn gysylltiedig â’r canlynol ‘the supply to patients of contaminated NHS blood and blood products, its consequences for the haemophilia community and others affected: and further steps to address both their problems and needs and those of bereaved families’. <?xml:namespace prefix = o ns = "urn:schemas-microsoft-com:office:office" /> Cyhoeddwyd adroddiad yr Ymchwiliad ar 23 Chwefror a daeth i’r casgliadau canlynol:· Dylid bod wedi cynnal Ymchwiliad Cyhoeddus llawn i’r mater hwn ynghynt o lawer er mwyn ymateb i bryderon y gymuned haemoffilia.· Cafodd yr ymdroi o ran bod yn hunangynhaliol ar lefel genedlaethol er mwyn osgoi defnyddio cynhyrchion gwaed uchel eu risg o dramor, ganlyniadau trychinebus. Pe bai cyflenwadau digonol wedi’u sicrhau ynghynt, byddai maint y trychineb wedi bod yn llai o lawer. Os bydd pryderon yn codi yn y dyfodol ynghylch diogelwch cynhyrchion gwaed, dylid cofio’r wers hon.· Weithiau cafodd y berthynas rhwng y meddyg a’r claf ganlyniadau anffodus wrth i’r trychineb hwn ddatblygu. Ymddengys fod y proffesiwn meddygol wedi gwneud cynnydd da yn hyn o beth. Bellach mae pobl yn gwerthfawrogi pwysigrwydd cynnwys cleifion wrth wneud penderfyniadau clinigol anodd ac ni ddylid anghofio hyn.· Ni ddylai blaenoriaethau masnachol byth â bod yn bwysicach na buddiannau iechyd y cyhoedd. Croesawaf yr adroddiad, mae’r Arglwydd Archer a’i gyd-aelodau ar yr ymchwiliad wedi cyflawni ymchwiliad cynhwysfawr a manwl o gofio mor anodd yw ymchwilio i bethau a ddigwyddodd dros 20 mlynedd yn ôl. Rwyf wedi ystyried argymhellion yr Adroddiad ac rwyf wedi nodi fy ymateb i bob un o’r argymhellion isod. Fodd bynnag, mae angen rhoi ystyriaeth fanylach i rai argymhellion o hyd. Diben yr Adroddiad oedd ystyried cyflenwadau gwaed a chynhyrchion gwaed a halogwyd â feirws, a’r effaith drychinebus a gafodd hyn ar y gymuned haemoffilia yn enwedig, o ddechrau’r 1970au ymlaen, nes bod profion ar gael ar gyfer hepatitis C a HIV. Argymhelliad 1 – Pwyllgor statudol i roi cyngor ynghylch rheoli haemoffilia Rwyf yn cytuno’n llwyr â’r ddadl yn adroddiad yr Arglwydd Archer ei bod yn hanfodol i gleifion gael eu cynrychioli pan fydd penderfyniadau am arferion da o ran darparu gofal iechyd yn cael eu gwneud. Dyna'r egwyddor fawr sydd wrth wraidd y diwygiadau i’r gwaith o ddarparu gofal iechyd sydd wedi dechrau yng Nghymru. Er fy mod yn cydnabod ei bod yn hollbwysig cynnwys cleifion, nid wyf i, na gweinyddiaethau iechyd eraill y DU, yn argyhoeddedig mai pwyllgor statudol newydd, â phwerau dros gyflenwadau gwaed a chynhyrchion gwaed, yw’r ffordd orau o gynnwys cleifion haemoffilia mewn penderfyniadau o’r fath. Rydym yn dal i gredu ei bod yn hollbwysig sicrhau bod trefniadau cadarn yn eu lle er mwyn rhoi cyngor ar ddiogelwch gwaed, ac er mwyn argymell gwelliannau. Mae gennym drefn eisoes er mwyn gwneud hyn trwy’r pwyllgor cynghori gwyddonol arbenigol ar Ddiogelwch Gwaed, Meinwe ac Organau (SaBTO), sy’n rhoi cyngor i weinyddiaethau’r DU. Mae cynrychiolaeth o blith cleifion ar SaBTO, ac mae’n datblygu ffyrdd effeithiol o gyfleu ei gyngor i randdeiliaid a’r cyhoedd. Y farn gyffredinol yn ein plith yw ei bod hi’n well adeiladu ar y trefniadau a’r arbenigedd sy’n bodoli eisoes. Rydym wedi penderfynu, felly, i adeiladu ar y bartneriaeth sy’n bodoli eisoes ledled y DU rhwng cleifion meddygon haemoffilia ac eraill sy’n gysylltiedig â’r gwaith o ofalu am y cleifion hyn, sef y Cynghrair Haemoffilia. Bydd gofyn i’r Cynghrair roi cyngor ar faterion sy’n ymwneud yn benodol â gofalu am gleifion haemoffilia a chaiff ei wahodd hefyd i ymuno â grwpiau cynghori perthnasol Llywodraeth Cynulliad Cymru. Byddwn hefyd yn sicrhau bod yna gysylltiadau cadarn rhwng y Cynghrair a SaBTO. Argymhelliad 2 – Cleifion haemoffilia a’u partneriaid i gael unrhyw brofion a argymhellir gan y pwyllgor statudolByddwn yn ystyried unrhyw brofion perthnasol newydd a argymhellir gan y Cynghrair Haemoffilia ar gyfer trallwyso gwaed. Argymhelliad 3 – Pob rhoddwr gwaed i gael yr un profion (a argymhellir gan y pwyllgor statudol)Mae’r pwyllgor cynghori ar ddiogelwch gwaed, meinwe ac organau yn rhoi cyngor eisoes ar brofion ar gyfer y rheini sy’n rhoi gwaed a bydd yn parhau i wneud hynny. Argymhelliad 4 - Presgripsiynau am ddim a’r hawl i fanteisio’n rhad ac am ddim ar wasanaethau eraill “not freely available under the NHS including GP visits, counselling, physiotherapy, home nursing and support services” ar gyfer y rheini y mae hyn yn effeithio arnyntMae’r gofyniad hwn yn cael ei weithredu eisoes yng Nghymru gan fod presgripsiynau rhad ac am ddim wedi’u cyflwyno ym mis Ebrill 2007. Rwy’n benderfynol o sicrhau bod pobl sydd â haemoffilia ac eraill sydd wedi’u halogi ag Hepatitis B a/neu HIV o waed a chynhyrchion gwaed yn cael gofal da, eu bod yn cael cymorth yn eu cymunedau, ac yn cael gwybod yn llawn am y modd gorau o ofalu am eu hiechyd. Rhoddir ystyriaeth i unrhyw argymhellion oddi wrth y Cynghrair Haemoffilia ar gyfer gwella’r gofal y mae’r grŵp hwn o gleifion yn ei gael. Argymhelliad 5 – Sicrhau dyfodol y Gymdeithas Haemoffilia trwy’i hariannu’n ddigonolYn ei hymateb i Adroddiad yr Arglwydd Archer, mae’r Adran Iechyd yn cynnig rhoi arian i’r Gymdeithas Haemoffilia. Mae Llywodraeth Cynulliad Cymru yn gweithredu nifer o gynlluniau grant i gefnogi sefydliadau elusennol a gwirfoddol sy’n darparu gwasanaethau ar gyfer pobl Cymru, a gallai sefydliadau o’r fath ystyried gwneud cais am y grantiau hyn. Argymhelliad 6 – Dylid cynyddu’r cymorth ariannol a hynny ar ffurf taliadau penodol rheolaiddMae tri chynllun taliadau ar waith eisoes yn y DU. Sefydlwyd Ymddiriedolaethau Macfarlane ac Eileen ar gyfer cleifion a halogwyd trwy amryfusedd trwy waed a chynhyrchion gwaed â HIV. Mae’r Ymddiriedolaethau hyn wedi rhoi cymorth gwerth dros £45 miliwn hyd yn hyn. Yr Adran Iechyd, ar ran y DU, sy’n goruchwylio’r gwaith o redeg Ymddiriedolaeth Macfarlane ac Ymddiriedolaeth Eileen fel ei gilydd, ac yn ei hymateb i Adroddiad yr Arglwydd Archer, mae wedi ymrwymo i gynyddu’r arian sydd ar gael. Cynllun taliadau cydnabyddiaeth ledled y DU yw Cronfa Skipton, ar gyfer gwneud taliadau i bobl a halogwyd ag hepatitis C yn sgil triniaeth â gwaed neu gynhyrchion gwaed yn y GIG cyn mis Medi 1991. Sefydlwyd Cronfa Skipton gan bedair gweinyddiaeth iechyd y DU ar y cyd er mwyn gweinyddu’r cynllun a gwneud taliadau i’r hawlwyr perthnasol. Mae’r Cynllun wedi talu dros £97 miliwn gan gynnwys dros £5.3 miliwn i dderbynyddion yng Nghymru. Ni fyddwn yn newid y modd y gweithredir Cronfa Skipton ond yr wyf i, ynghyd â’r Gweinidogion Iechyd eraill yn y DU, yn ymrwymo i adolygu’r cynllun yn 2014, pan fydd yr Ymddiriedolaeth wedi bodoli ers 10 mlynedd. Argymhelliad 7 - Galluogi pobl i fanteisio ar yswiriant trwy gynnig premiymau neu sefydlu cynllun ar wahânMae Cymdeithas Yswirwyr Prydain wedi sicrhau’r Adran Iechyd nad yw yswirwyr yn trin haemoffiligion na’r rheini sydd wedi’u halogi â HIV neu â Hepatitis C yn wahanol i bobl sydd â chyflyrau sydd arnynt eisoes. Ym mhob achos, penderfynir a ddylid rhoi yswiriant i rywun a lefel y premiymau trwy asesu’i risg unigol. Bydd y taliadau uwch hyn sydd ar gael trwy law Ymddiriedolaethau Macfarlane ac Eileen yn helpu pobl sydd wedi’u halogi â HIV i dalu’r premiymau yswiriant uwch y byddant o bosibl yn eu hwynebu. Argymhelliad 8 – Mynd ati i fwrw golwg yn ôl i nodi rhagor o bobl sydd wedi’u halogi o bosiblByddwn yn mynd ati i fwrw golwg yn ôl unwaith eto i nodi unrhyw unigolion eraill nad ydynt wedi’u nodi trwy’r gwaith a wnaed eisoes ac rydym wedi gofyn i Sefydliad Meddygon Canolfan Haemoffilia’r DU (UKHCDO) fod yn gyfrifol am hyn. I gloi, mae Llywodraeth Cynulliad Cymru yn cydnabod gyda thristwch y canlyniadau trallodus sydd wedi dod i ran llawer o gleifion a’u teuluoedd, sydd wedi dioddef o ganlyniad i’r union driniaethau a ddylai fod wedi gweddnewid eu bywydau er gwell. Fy nghyfrifoldeb i, fodd bynnag, yw ystyried yr Adroddiad yng nghyd-destun anghenion y GIG yn ehangach yng Nghymru. Rwyf yn derbyn nad yw fy ymateb i argymhellion yr Adroddiad yn debygol o fodloni’n llawn bryderon na dymuniadau’r unigolion hynny y mae’r pethau hyn wedi cael effaith mor erchyll arnynt. Lawrlwytho Dogfen


Dywigio CPLlL 2014 | Cronfa Bensiwn Dyfed\nDatganiad Strategaeth Fuddsoddi\nDat. Egwyddorion Buddsoddi\nDatganiad Strategaeth Gyllido\nDywigio CPLlL 2014\nTelerau a Ddefnyddiwyd\nCPLlL 2014 - Ryddhau y Rheoliadau Trosiannol (Mawrth 2014)\nMae'r rheoliadau trosiannol ar gyfer y Cynllun Pensiwn Llywodraeth Leol (CPLlL) 2014 wedi cael eu rhyddhau. Mae'r rheoliadau hyn yn amlinellu sut y bydd aelodau presennol Cynllun 2008 (fel ar 31 Mawrth 2014) yn cael ei drin o 1 Ebrill 2014.\nI weld y rheoliadau hyn, os gwelwch yn dda cliciwch yma.\nCPLlL 2014 - Ryddhau y Rheoliadau (Hydref 2013)\nMae'r rheoliadau ar gyfer y Cynllun Pensiwn Llywodraeth Leol (CPLlL) 2014 wedi cael eu rhyddhau ac mae wedi cael ei gadarnhau y bydd cynllun newydd yn cael ei gyflwyno o 1 Ebrill 2014. Fodd bynnag, nid yw'r rheoliadau trosiannol wedi cael ei rhyddhau eto.\nCPLlL 2014 - Ymgynghoriad Mehefin 2013 (Rheoliadau Drafft)\nMae'r ymgynghoriad hwn yn dechrau trydydd cyfnod o ymgynghori statudol ar rheoliadau drafft ar gyfer y CPLlL newydd a fydd yn dod i rym o 1 Ebrill 2014. Yn ychwanegol at y rheoliadau drafft sy'n yn ymwneud ag aelodaeth, cyfraniadau a budd-daliadau, fe fydd hefyd yn cynnwys rhan newydd ar gyfer gweinyddu'r cynllun.\nMae'r cyfnod hwn o ymgynghori wedi dod i ben ar 2 Awst 2013.\nAm ragor o wybodaeth ynglyn a'r ymgynghoriad hwn, cliciwch yma.\nCPLlL 2014 - Ymgynghoriad Mehefin 2013 (Trefn Rheoli y Cynllun)\nMae'r Ddeddf Pensiynau Gwasanaethau Cyhoeddus 2013 yn cynnwys nifer o ddarpariaethau allweddol ar lywodraethu'r Cynllun a bydd gofyn ar ryw adeg yn y dyfodol i gyflwyno i mewn i'r CPLlL newydd, a fydd yn dod i rym o 1 Ebrill 2014.\nMae'r papur trafod hwn yn esbonio'r gofynion hyn yn fwy manwl ac yn gwahodd sylwadau ar nifer o gwestiynau allweddol a fydd yn helpu i lunio reoliadau drafft ar lywodraethu. Mae'r cyfnod hwn o ymgynghori wedi cau ar 30 Awst, 2013.\nI weld y darpariaethau'r Ddeddf Pensiynau Gwasanaethau Cyhoeddus, cliciwch yma.\nCPLlL 2014 - Ymgynghoriad Mawrth 2013\nMae'r ymgynghoriad hwn yn dechrau ail gyfnod o ymgynghori statudol ar y Cynllun Pensiwn Llywodraeth Leol newydd a fydd yn dod i rym o 1 Ebrill, 2014. Bydd yn cynnwys rheoliadau drafft ar aelodaeth, cyfraniadau a budd-daliadau, darpariaethau trosiannol a darpariaethau amrywiol.\nNodwch, os gwelwch yn dda, bod dyddiadau cau ar wahân ar gyfer y gwahanol elfennau o'r ymgynghoriad:\nMai 3, 2013 - Rheoliadau Cynllun Pensiwn Llywodraeth Leol 2013\nMai 24, 2013 - darpariaethau trosiannol a diwygiadau amrywiol\nCPLlL 2014 - Ymatebion i'r Ymgynghoriad\nMae'r ymgyngoriadau a gynhaliwyd gan y Gymdeithas Llywodraeth Leol (LGA), UNSAIN, GMB ac Unite wedi cymeradwyo, â mwyafrif llethol, gynigion am Gynllun Pensiwn Llywodraeth Leol diwygiedig. Cynhaliwyd yr ymgyngoriadau rhwng dechrau mis Mehefin a diwedd mis Awst ac roeddent yn cynnwys cynnal pleidleisiau cyfrinachol, unigol o aelodau'r undebau ac yn cynnwys proses i alluogi'r cyflogwyr sy'n rhan o'r cynllun i fynegi a oeddent o blaid y cynigion (ai peidio) ac i wneud sylwadau ar y cynigion.\nMehefin 2013 (Rheoliadau Drafft)\nMehefin 2013 (Trefn Rheoli)\nYmateb i'r Ymgynghori\nYmgynghoriad Mawrth 2013\nYmgynghoriad Rhagfyr 2012\nYmgynghoriad Hydref 2011\nAdroddiad Llawn - Mawrth 2011\nAdroddiad Talfyredig - Mawrth 2011\nAdroddiad Cyfamser - Hydref 2010


‘Llafur ymhell o allu ennill etholiad cyffredinol’ – Golwg360\n5 Mai 2018 am 11:41\nMae gan y blaid Lafur ffordd bell i fynd i allu ennill etholiad cyffredinol, yn ôl Alastair Campbell, cyn-sbin-ddoctor Tony Blair.\n“Os na allwn ni guro’r siambls yma o blaid Dorïaidd, dydyn ni ddim yn haeddu bod yn y gêm,” meddai mewn araith yn beirniadu cyflwr ei blaid o dan Jeremy Corbyn.\nDywedodd fod ei deyrngarwch llwythol at y blaid Lafur yn cael ei wthio i’r eithaf ar hyn o bryd.\nMae’n cyhuddo Jeremy Corbyn a’i gefnogwyr o ddangos mwy o elyniaeth yn erbyn rhai o gefnogwyr eraill Llafur nag yn erbyn y Torïaid, ac mae’n beirniadu eu polisi tramor.\n“Mae’r arweinyddiaeth yn benderfynol o amau bod y Rwsiaid yn gyfrifol am Salisbury neu fod Assad wedi ymosod ar ei bobl ei hun â nwy gwenwynig,” meddai.\nGalw am wrthwynebu Brexit\nDywedodd hefyd na ddylai Llafur wneud dim i gefnogi cynlluniau Theresa May ar gyfer gadael yr Undeb Ewropeaidd.\n“Os byddan nhw’n gwneud hynny, er mai’r Torïaid fydd yn cael eu gweld fel pensaer Brexit, Llafur fydd ei adeiladwr a bydd hanes yn ddidrugaredd pan fydd y tŷ yn dymchwel,” meddai.\n“Gadewch inni dynnu sylw at risgiau a chostau, celwyddau, twyll a throseddu posibl Brexit heb ddal dim yn ôl.”\nArestio dyn ar ôl iddo daflu ŵy at Jeremy Corbyn


Y Rhosyn (78916) | Y Gorau O Gymru\nY Rhosyn (78916)\nKnighton, Mid Wales and Brecon Beacons\nMae bwthyn gwyliau Y Rhosyn yn mwynhau golygfeydd gwledig godidog, ac yn lleoliad perffaith i fwynhau a gorffwyso neu i ddarganfod y Clawdd Offa ac ardal y Gororau.\n£322 yr wythnos\nWedi llwyddo i gael y safon uchaf mewn cynaladwyedd mae’r bwthyn yn enillwr y Green Tourism Gold Award ac mae hyn yn cyd-fynd yn berffaith gyda’r ardal a’r digonedd o fywyd gwyllt sydd o’i gwmpas. Gwelwyd yn ddiweddar o’r bwthyn, deulu o ddyfrgwn ac yn anhygoel y cenawon yn crwydro o amgylch glan yr afon a moch daear.\nYstafell Haul - Golygfeydd panoramig gwych ar hyd Dyffryn Tefeidiad. Mae yna ddrysau patio anferth yn arwain allan ar y balconi gan ei wneud yn llecyn perffaith i orffwyso a gwylio’r bywyd gwyllt neu fwynhau’r olygfa. Ceir gwres o dan y llawr yn yr ystafell, yn ogystal â chwaraewr VHS ag amrywiaeth o raglenni bywyd gwyllt a phlant i’w gwylio.\nLolfa - Mae’r lolfa hon yn berffaith ar gyfer gorffwyso o flaen y tân ac mae yna deledu, DVD a chasgliad eang o lyfrau a gwybodaeth leol y mae croeso i ymwelwyr eu mwynhau. Mae yna soffa sydd yn eistedd dau a dwy gadair gyda chefn uchel, stôf llosgi coed a darperir rhywfaint o logiau.\nCegin - Cwbl gyfarparedig gyda phopty trydan, microdon, golchwr llestri, oergell, rhewgell, popty araf, a thostiwr. Mae yna lawer o offer coginio a llyfrau cogion yn ogystal ar gael.\nYstafell wely ddwbl - ystafell las ddel, gyda chwilt clytwaith cartref hen ffasiwn dros y gwely dwbl. Dau gabinet ar bob ochr i’r gwely gyda droriau a lampau ochr gwely uchel. Cwpwrdd dillad dwbl, cadair a chist ddroriau gyda drych wal mawr uwchben. Wedi ei garpedu drwyddo gyda rygiau ychwanegol cysurus os ydych yn droednoeth. Edrych dros gae’r defaid a Beacon Hill.\nYstafell wely twin - lliw pinc ysgafn gyda dau wely sengl 3’, lampiau ochr gwely a byrddau ochr gwely a chadair. Cist ddroriau gyda drych hir uwchben a lamp fwrdd. Wedi ei garpedu drwyddo gyda rygiau ychwanegol cysurus os ydych yn droednoeth. Edrych dros gae’r defaid a Beacon Hill.\nYstafell ymolchi - ystafell ymolchi wen, gyda chawod drydan uwchben. Pwynt eillio a drych eillio, drych hir a chabinet. Golygfeydd dros y bryniau ac i lawr at yr afon.\nMae’r ardd yn cynnwys dodrefn patio, ac mae’n hafan i fywyd gwyllt, wedi ei dylunio’n fwriadol i hybu pryfetach, mamaliaid ac adar. Mae yna risiau o’r balconi i’r ardal uwch i lawr i’r ardd a’r ddôl islaw ac mae’r ardd hefyd yn ffinio gyda’r afon lle y mae croeso i ymwelwyr fynd i drochi eu traed ar ddiwrnod poeth.\nMae ymwelwyr gwyllt i’r ardd yn cynnwys dyfrgwn a moch daear, tra ymhlith yr adar y’i gwelir yn eu tymor mae’r boncath, y barcud, delor y cnau, y dringwr bach, y telor penddu, yr hwyaden ddanheddog, y gwybedog brith, siglen lwyd, bronwen y dwr yn ogystal ag adar adnabyddus eraill yr ardd.\nTeledu yn cynnwys sat am ddim a BT chwaraeon.\nDillad gwely a thywelion llaw yn gynwysedig.\nTywelion bath ar gael am £5 y person (yn daladwy wrth gyrraedd ond nodwch wrth archebu os gwelwch yn dda).\nCaniateir 2 gi maint cymhedrol, £15 yr un. Bowleni, tywel ci, bagiau baw cŵn ac un gwely ci ar gael.\nGwres canolog drwyddo draw.\nDarperir sychwr gwallt.\nDarperir cot teithio , ond dewch â’ch dillad gwely eich hunain ar gyfer y cot os gwelwch yn dda.\nDarperir cadair uchel a giât ddiogel i blant.\nMan parcio y tu allan i’r bwthyn a mwy o le parcio ar ochr y ffordd gerllaw.\nGellir sicrhau cynnyrch groser lleol cyn i chi gyrraedd ar gais.\nGellir cael nwyddau wedi eu cludo o archfarchnadoedd Tesco a Sainsbury.\nNodwch mai dim ond drwy rhai rhwydweithiau y ceir signal ffôn. Rydym yn argymell eich bod yn gwirio gyda’ch darparwr os ydy signal yn angenrheidiol. Mae yna hefyd ffôn ar gael yn y bwthyn.\nMae’r eitemau canlynol yn cael eu darparu ar gyfer eich arhosiad yn y bwthyn;\nCegin: halen a phupur, papur cegin, hylif golchi llestri, llieiniau llestri, sgwriwr, ffoil a cling film.\nYstafell ymolchi: sebon dwylo a dau doiled rôl.\nCynnyrch glanhau cyffredinol: bleach, golchwr cawod, chwsitrellydd gwrthfacteria a.y.b.


“Amser dychrynllyd” i ferched a phlant sydd yn dioddef trais yn y cartref – Golwg360\nMae elusen Cymorth i Ferched Cymru wedi mynegi eu pryder am fenywod a phlant yn sgil y canllawiau llym i aros gartref oherwydd y coronafeirws.\nYn ôl yr elusen, bydd ymbellhau cymdeithasol a hunan ynysu yn cael effaith sylweddol ar fenywod a phlant sydd yn dioddef trais a chamdriniaeth.\nYn anffodus nid yw cartref yn le diogel i lawer o fenywod a phlant sydd yn byw gydag effeithiau trais, meddai Cymorth i Ferched. I’r unigolion yma bydd yr amser yma’n amser dychrynllyd, a bydd sawl elfen o ynysu gan gynnwys torri trefn gwaith dyddiol ac ansicrwydd ariannol yn cynyddu’r rheolaeth, trais a mathau eraill o gamdriniaeth.\n“Mae Cymorth i Ferched Cymru eisiau i oroeswyr wybod nad ydyn nhw ar eu pennau eu hunain yn ystod y cyfnod hwn,” meddai Dawn Jeffrey, Cyfarwyddwraig Cymorth i Ferched Cymru.\n“Mae cymorth arbenigol dal ar gael i’ch cefnogi chi. Er bod ein gwasanaethau yn gorfod newid y ffordd maen nhw’n darparu cefnogaeth i’r goroeswyr oherwydd yr argyfwng Covid-19. Maen nhw’n gwneud gwaith arbennig i gadw’r gwasanaeth, gan gynnwys noddfa a chefnogaeth therapiwtig.\n“Rydyn ni’n gweithio gyda Llywodraeth Cymru ac eraill i sicrhau fod y gwasanaeth cefnogol yma’n parhau ar agor ac ar waith. Mae hyn yn golygu sicrhau fod gan staff fynediad i ofal plant prif weithwyr, offer diogelwch personol a chyllid i’w helpu nhw i addasu eu gwasanaeth.”\nSefyllfa gartref yn ‘dwysau’ i rai\nYn ôl yr elusen “Live Fear Free” mae eu llinell gymorth hwythau yn dal ar agor yn ystod y cyfnod hwn ac yn derbyn galwadau yn ol yr arfer.\n“Mae rhai galwyr yn crybwyll fod Covid-19 yn dwysau’r sefyllfa gartref ac rydym yn disgwyl gweld cynnydd yn hyn o beth wrth i fesurau Covid-19 barhau,” meddai Ann Williams, rheolwraig ‘Live Fear Free Helpline’.\n“Bydd camdrinwyr sydd yn rheoli yn barod adref, yn defnyddio’r mesurau yma i ymestyn eu rheolaeth ac rydym fwy na thebyg am weld cynnydd mewn camdriniaeth corfforol hefyd.\n“Gyda chyswllt cymdeithasol a’r cyfle i fynd allan yn brin mae cyfle i oroeswyr fynd i chwilio am gymorth gan ffrindiau neu deulu wedi ei gyfyngu, neu iddyn hwythau sylwi fod y gamdriniaeth yn digwydd.\n“Er bod goroeswyr ac eraill yn parhau i gysylltu â ni, rydym yn bryderus iawn am rai goroeswyr sydd efallai ddim yn medru gwneud galwadau ffôn tra eu bod nhw’n hunan ynysu gyda’u camdrinwyr, ac rydym yn awyddus iddyn nhw wybod fod yna opsiwn ‘webchat’ neu tecst ar gael i’r rhai sydd yn ei chael hi’n haws i gysylltu fel hyn.”\n“Hefyd, gall cymdogion, ffrindiau a theulu sydd yn poeni am rywun ein ffonio ni a holi am gyngor, rydym angen i bawb yn y gymuned i edrych allan am y rhai sydd yn dioddef camdriniaeth ar hyn o bryd.”\nDonald Trump yn dweud eu bod yn “dechrau gweld goleuni”


5 rheswm pam y dylai addysg newid yn yr hinsawdd fod yn rhan o'r cwricwlwm newydd - Plaid Cymru\n5 rheswm pam y dylai addysg newid yn yr hinsawdd fod yn rhan o'r cwricwlwm newydd\n1. Mae Cymru wedi ymrwymo'n gyfreithiol i weithredu er budd cenedlaethau'r dyfodol gyda’r Ddeddf Llesiant Cenedlaethau’r Dyfodol. Felly trwy wneud addysg newid yn yr hinsawdd yn elfen orfodol, byddai'r Bil Cwricwlwm Newydd yn gweithredu yn unol â'r rhagofyniad hwn ar gyfer deddfau newydd.\n2. Bydd dysgu disgyblion yn yr ysgol am newid yn yr hinsawdd yn helpu i hysbysu'r cyhoedd yn ehangach trwy eu teuluoedd. Mae cyfran sylweddol o'r cyhoedd ddim yn ymwybodol o ddifrifoldeb newid yn yr hinsawdd, ac felly mae unrhyw fodd o'u hysbysu yn fuddiol wrth gasglu cefnogaeth i bolisïau gwyrdd a mynd i'r afael â newid yn yr hinsawdd.\n3. Mae’r Bil Cwricwlwm Newydd yn nodi mai un o’i nodau yw i ddisgyblion Cymru ddod yn ‘ddinasyddion gwybodus y byd’. Ni fydd hyn yn wir os na chânt eu dysgu am newid yn yr hinsawdd a'r cyd-destun helaeth o'i gwmpas.\n4. Wrth drafod cyd-destun - mae ymgyrchwyr wedi galw ar y llywodraeth i wneud sawl agwedd heblaw addysg newid hinsawdd yn orfodol yn y cwricwlwm newydd. Gellir ymgorffori addysg hinsawdd mewn llawer o'r rhain, gan ei gwneud hi'n bosibl cynnwys yr holl elfennau hanfodol hyn yn y cwricwlwm. Er enghraifft, gellir ymgorffori effeithiau anghymesur newid yn yr hinsawdd ar grwpiau lleiafrifol yn dysgu gorfodol Hanes Pobl Dduon a Phobl o Liw.\n5. Wrth i waith tuag at dargedau niwtraliaeth garbon fyd-eang mynd yn ei flaen, bydd newidiadau sylfaenol i'n ffordd o fyw ac i fyd gwaith. Mae'n debygol iawn y bydd galw mawr am sgiliau sy'n gysylltiedig â niwtraliaeth garbon ac ynni gwyrdd yn y blynyddoedd i ddod, ac felly bydd addysg hinsawdd yn ofyniad hanfodol i bawb - ni ddylai plant heddiw orfod dal i fyny.\nGan ddiolch i Teach the Future am y geiriau.


Cam-drin - Cylchfa Sir Benfro\n» Hafan. » Gwybodaeth 11-25 Oed. » Teulu a Pherthnasau. » Cam-drin.\nCam-drin Gall cam-drin fodoli mewn perthynas mewn sawl ffordd. Gall teuluoedd, ffrindiau, partneriaid a chydweithwyr i gyd droi'n ymosodol a gall unrhyw un fod yn ddioddefwr: plant, pobl ifanc ac oedolion fel ei gilydd.\nGall cam-drin fod yn gorfforol neu'n emosiynol. Mae cam-drin corfforol yn cynnwys dal pobl yn ôl yn erbyn eu hewyllys, eu taro neu eu gorfodi i gyflawni gweithredoedd rhywiol. Gall cam-drin emosiynol amrywio o alw enwau'n barhaus, i gam-drin geiriol neu fygythiadau.\nOs ydych yn cael eich esgeuluso, mae hynny hefyd yn cael ei ystyried fel cam-drin. Mae esgeuluso'n golygu nad yw'r sawl sy'n gofalu amdanoch yn rhoi popeth sydd ei angen arnoch yn eich bywyd bob dydd.\nMae plant a phobl ifanc yn agored iawn i gael eu cam-drin gan eu bod yn dibynnu ar oedolion i roi cysgod, bwyd, dillad ac ati iddynt.\nOs ydych yn anhapus neu'n teimlo'n anghyfforddus â'r ffordd rydych yn cael eich trin mewn unrhyw berthynas, dylech ddweud wrth rywun. Gall siarad am bethau eich helpu i weld pethau mewn ffordd wahanol a gall rhannu pryderon eich helpu i ddeall p'run ai a yw ymddygiad y person arall yn dderbyniol ai peidio.\nOs ydych yn meddwl eich bod yn cael eich cam-drin dylech ddweud wrth eich gweithiwr ieuenctid, eich athro/athrawes neu weithiwr proffesiynol arall.\nOs ydych yn poeni y gallech fod mewn perygl uniongyrchol dylech ffonio 999 a galw'r Heddlu.\nMae'r NSPCC yn rhoi i blant a phobl ifanc y cymorth, y gefnogaeth a'r amgylchedd sy'n angenrheidiol er mwyn eu diogelu rhag creulondeb. Llinell Gymorth Prydain\nNSPCC UK (mewn ffenestr newydd)\nMae llinell Cam-drin Domestig Cymru yn cynnig cymorth a gwybodaeth am ddim i bobl yng Nghymru sy'n cael eu cam-drin neu sydd wedi cael eu cam-drin gan rywun sy'n agos iddynt.\nMae gwefan Cymru Ddiogelach yn cynnwys dolenni cyswllt sy'n arwain at ystod eang o wasanaethau cymorth i bobl ifanc sy'n dioddef trais domestig, sy'n cael eu cam-drin neu sy'n dioddef o broblemau eraill.\nGwefan Cymru Ddiogelach (mewn ffenestr newydd)\nID: 161 Adolygwyd: 8/12/2011


Dathlu digwyddiad gofal a chanlyniadau cartref 2021 - CLILC\nCrefft Comisiymu (NDTI / CLS)\nCyflwyniad i gymorth dan arweiniad y gymuned, yn edrych ar brosiectau o amgylch y DU sydd wedi treialu’r gwaith hwn a’r egwyddorion y tu ôl iddo, amcanion y prosiect, adnoddau a ddefnyddir a sut gall comisiynu a chomisiynwyr gefnogi ac annog hyn.\nCyflwyniad ar fanteision defnyddio catalyddion cymunedol yn ein system iechyd a gofal cymdeithasol. Mae catalyddion cymunedol yn cefnogi cydweithio gydag asiantaethau llai a PAs gyda dull cymunedol o gefnogi pobl.\nGofal & Chefnogaeth yn y cartref\nGolwg ar yr adnodd mae Gofal Cymdeithasol Cymru wedi’i ddatblygu o ran ymarfer sy’n canolbwyntio ar ddeilliannau o fewn gofal cartref. Hefyd yn cynnwys y rhaglenni lles a gynhelir gan Gofal Cymdeithasol Cymru a manteision y rhain i’r sawl sy’n gweithio o fewn y sector.\nYmagwedd newydd tuag at ofal cartref\nCyflwyniad ar sut mae Timau Lles y gweithio i helpu pobl i fyw’n dda gartref a bod yn rhan o’u cymuned. Mae timau lles yn cael eu hunan-reoli, yn arwain yn ôl gwerth ac wedi eu lleoli yn y gymuned / gymdogaeth.\nModelau Amgen ar gyfer Gofal Cartref\nGolwg ar fodelau amgen o ofal, gydag enghreifftiau o wahanol rannau o’r DU a’r byd.\nCyflwyniad yn amlinellu’r weledigaeth a’r gwaith sy’n cael ei wneud ar hyn o bryd gan y gweithgor ar gyfer polisi a gweithdrefn Meddyginiaeth Cymru gyfan.\nCost gofal cartref\nCyfle i ddysgu am fatrics cost newydd ar gyfer gofal cartref, sydd wedi ei greu a’i lansio gan weithgor ac mae’n cynnwys cymryd golwg fyw arno.\nTystiolaeth datblygu ymarfer gofal cartref ar draws Cymru\nCyflwyniad ar yr astudiaethau achos, gyda chipolwg ar sut mae pob un wedi gweithio hyd yma a beth a ddysgwyd.\n24 Mawrth 2021 - Dathlu digwyddiad gofal a chanlyniadau cartref


Safleoedd tiwtorial fideo 20 uchaf i hwyluso eich bywyd\nSafleoedd fideo ffrydio Top\n1.1 safleoedd fideo cerddoriaeth\n1.2 safleoedd fideo yn ddoniol\n1.3 safleoedd fideo am ddim\n1.4 safleoedd sioe deledu rhad ac am ddim\n1.5 safleoedd rhannu fideo\n1.6 safleoedd Anime\n1.7 safleoedd cartŵn\n1.8 safleoedd fideo tiwtorial\n1.9 rhianta safleoedd fideo\n1.10 coginio safleoedd fideo\n1.11 safleoedd fideo ioga\n1.12 chwaraeon safleoedd fideo\n1.13 safleoedd fideo addysgol\n1.14 safleoedd fideo harddwch\nBroblem ond ni all y ffigur allan ffordd i ddelio ag ef? peidiwch â phoeni. Ceir llawer o safleoedd ar-lein sy'n darparu sesiynau tiwtorial fideos gwych i'ch tywys drwy. Yr hyn sy'n fwy gwych yw eich bod yma bellach yn dod o hyd i restr o 20 Mae safleoedd fideo tiwtorial y gallwch ei wneud defnyddio ar hyn o bryd. Gadewch i ni edrych arnynt isod.\n1 YouTube 3 Ie Na, llwytho i lawr gyda AllMyTube Am ddim Adobe Flash Player Html5 Mae YouTube, fel peiriant chwilio fideo, yn eich galluogi i ddod o hyd i ba bynnag how-to fideo rydych yn hoffi. Mae'n haeddu cael cynnig arni.\n2 About.com 82 na Na, llwytho i lawr gyda AllMyTube Am ddim Player fflach Adobe Mae'r fideo i About.com yn darparu amrywiaeth eang o fideos how-to i'ch tywys drwy wahanol sefyllfaoedd.\n3 Teledu Adobe 85 Ie Ie Am ddim Player fflach Adobe Adobe TV yn ymroddedig i gynnig hyfforddiant am ddim a gwybodaeth am y lastest Adobe cynnyrch gwasanaethau. Ymdrinnir â nifer o gategorïau.\n4 eHow 262 na Na, llwytho i lawr gyda AllMyTube Am ddim Player fflach Adobe Mae eHow wedi'i churadu fideos holl sylw ar sut i fideos a hefyd, gallwch gael llawer o fideos o dan gategorïau gwahanol fel bwyd, uwch dechnoleg a llawer mwy.\n5 Sut y mae pethau yn gweithio 678 na Na, llwytho i lawr gyda AllMyTube Am ddim Player fflach Adobe Dyma wefan da ar gyfer creu clipiau fideo tiwtorial a gall fod yn ddefnyddiol ar gyfer bywyd bob dydd yn broffesiynol.\n6 Instructables 823 Ie Na, llwytho i lawr gyda AllMyTube Am ddim Player fflach Adobe Mae'r wefan hon tiwtorial wedi tyfu i fwy na 100,000 o brosiectau how-to. Cyflwynir y rhan fwyaf o'r prosiectau hyfforddi yma gan yr Aelodau.\n7 Lynda.com 1351 na Na, llwytho i lawr gyda AllMyTube Ie Player fflach Adobe Bwriedir lynda.com fod y tiwtorialau fideo ar-lein a hyfforddiant safle, lle gallwch ganfod adnoddau mawr.\n8 WonderHowTo 3220 na Na, llwytho i lawr gyda AllMyTube Am ddim Player fflach Adobe WonderHowTo Mae crynodiad mawr ar gyfer fideos sut-fideo. Gallwch uniongyrchol ei ddefnyddio fel peiriant chwilio fideo i ddod o hyd i beth hoffech chi.\n9 Como Cenhedloedd Unedig 3792 na Na, llwytho i lawr gyda AllMyTube Am ddim Player fflach Adobe Mae gwefan tiwtorial hwn yn darparu canllawiau how-to a tiwtorial mewn iaith Saesneg a Sbaeneg.\n10 Rhwydwaith DIY 7698 na Na, llwytho i lawr gyda AllMyTube Am ddim Player fflach Adobe Wnaed gan y gwneuthurwyr rhwydwaith bwyd a HGTV, rhwydwaith DIY yn lle ar gyfer cynnwys gwella cartrefi.\n11 Videojug 15619 na Na, llwytho i lawr gyda AllMyTube Am ddim Player fflach Adobe Mae'r Videojug yn cwmpasu pob math o fideos how-to y gallwch feddwl, fel bwyd diod, arddull harddwch a llawer mwy.\n12 Howcast 18493 na Na, llwytho i lawr gyda AllMyTube Am ddim Player fflach Adobe Mae Howcast yn cynnig tunnell o fideos how-to am beth bynnag efallai y bydd angen helpu. Dim ond Holwch.\n13 Teledu wordpress 24840 na Na, llwytho i lawr gyda AllMyTube Am ddim Player fflach Adobe WordPress.tv yn llwyfan gydag adnoddau fideo mawr i bobl ddysgu sut i ddefnyddio WordPress.\n14 TeacherTube 67275 Ie Na, llwytho i lawr gyda AllMyTube Am ddim Player fflach Adobe TeacherTube Mae cymuned ar-lein ar gyfer rhannu fideo ar gyfer addysg, sy'n addas ar gyfer athrawon, ysgolion a dysgwyr cartref.\n15 Crefft cyffredin 133833 na Ie, ar gyfer aelodau $49 y flwyddyn Player fflach Adobe Aelodau yn gallu neu lawrlwytho ffeiliau i wneud cyflwyniadau grymus, neu defnyddiwch y patrymau i wneud cynnwys personol.\n16 WatchKnowLearn 250905 na Na, llwytho i lawr gyda AllMyTube Am ddim Player fflach Adobe Hon yw gwefan yn canolbwyntio ar addysgu pobl drwy gynnig how-tos fideos yn ddelfrydol ar gyfer grwpiau oedran gwahanol.\n17 Frathiadau cof 306469 na Na, llwytho i lawr gyda AllMyTube Rhydd ymlid / fideos a dalwyd yn llawn Player fflach Adobe Yma gallwch brynu neu werthu cyfarwyddiadol, neu sut i wneud fideos a wnaed gan bobl ledled y byd.\n18 Sutree 410300 Ie Na, llwytho i lawr gyda AllMyTube Am ddim Player fflach Adobe Sutree, gwefan fideo gwe sy'n dwyn mewn fideos o fideo o wefannau fel YouTube a Metacafe.\n19 Howdini 517604 na Na, llwytho i lawr gyda AllMyTube Am ddim Player fflach Adobe Mae'r wefan hon yn cynnig manylion cam wrth gam ac awgrymiadau am bopeth, o ryseitiau i adloniant, o gwella cartrefi i a hunan-wella, o ffasiwn a iechyd ac eraill.\n20 Vidipedia 783286 Ie Na, llwytho i lawr gyda AllMyTube Am ddim Player fflach Adobe Vidipedia yw'r fersiwn fideo o Wikipedia. Mae ganddo wybodaeth ar ddigwyddiadau hanesyddol, personoliaethau a chynnwys byddech yn edrych ar gyfer yn encyclopedia.\n30 o safleoedd fideo coginio i wylio fideos How-to ar frig\nSafleoedd fideo addysgol 30 uchaf i ddysgu pethau newydd\nSut i lawrlwytho fideos Videojug yn cliciwch\nSut i ddal fideo ffrydio\nSut i lawrlwytho ffilmiau o wefannau yn un clic\nSut i gofnodi Radio ar-lein yn hawdd\n> Adnoddau > fideo > ar frig safleoedd fideo tiwtorial 20 i wylio How-to tiwtorialau fideo


Hafan > Y Coleg > Tu Hwnt i Goleg Dewi Sant > Cyngor Dilyniant\nMae Coleg Dewi Sant wedi ymrwymo i gynnig cyngor i fyfyrwyr er mwyn iddynt wneud penderfyniadau gwybodus am eu dilyniant, dewis y llwybr cywir iddyn nhw; boed, er enghraifft, yn brifysgol, cyflogaeth, prentisiaeth neu brofiad gwaith mewn blwyddyn bwlch.\nRydym yn gweithio'n agos gyda Gyrfa Cymru i helpu myfyrwyr i wneud penderfyniadau gwybodus am eu llwybrau gyrfa yn y dyfodol. Mae Gyrfa Cymru yn darparu gwybodaeth a chyngor i helpu myfyrwyr i wneud dewisiadau am swyddi, cyrsiau a hyfforddiant ar bob cam o'u gyrfa.\nCysylltu â Gyrfa Cymru:\nGwefan: Gyrfa Cymru\nSgwrs ar-lein ar Gyrfa Cymru\nE-bostiwch eich ymholiad i post@careerswalesgyrfacymru.com\nFfoniwch 0800 028 48 44. Llinellau ar agor o 9yb i 9yh Dydd Llun - Gwener ac o 9yb - 12yp ar ddydd Sadwrn.\nEr nad oes Cynghorydd Gyrfaoedd yn y Coleg, Miss McLaren yw ein Rheolwr Cyrchfannau a Galwedigaethau a gall myfyrwyr fynd i weld hi am adnoddau Gyrfaoedd a Chyflogaeth ddefnyddiol ar gyfer bobl 16-19 mlwydd oed. Gall y cymorth yma cynnwys gwneud apwyntiad gyrfaoedd gyda Gyrfa Cymru yn eu swyddfeydd Charles St.


Hafan > Amdanom ni > Cabinet a Gweinidogion > Datganiadau'r Cabinet > Ysgrifenedig - Alphasteel – Cyhoeddiad gan y Gweinyddwyr ynghylch y Cynigiwr a Ffefrir Ysgrifenedig - Alphasteel – Cyhoeddiad gan y Gweinyddwyr ynghylch y Cynigiwr a Ffefrir\nRwy’n cyhoeddi’r datganiad ysgrifenedig hwn er mwyn hysbysu’r Aelodau ynghylch y sefyllfa ddiweddaraf o ran Gwaith Alphasteel yng Nghasnewydd, Gwent, a roddwyd yn nwylo’r gweinyddwyr ar 20 Rhagfyr 2007. Mae Cyd Weinyddwyr Alphasteel wedi cyhoeddi Datganiad i’r Wasg heddiw yn cyhoeddi bod telerau wedi’u cymeradwyo ar gyfer y bwriad i werthu Gwaith Alphasteel a rhai o’i asedau i Libala Ltd, cwmni sy’n gysylltiedig â Mirinvest, sef busnes buddsoddi sydd â buddiannau mewn nifer o weithfeydd dur. Rwy’n falch iawn fod Libala wedi nodi ei fwriad i ailddechrau’r gwaith cynhyrchu yng Ngwaith Casnewydd maes o law. Dyma newyddion cadarnhaol iawn i bawb sy’n gysylltiedig â Gwaith Alphasteel. Pan aeth y cwmni i ddwylo’r gweinyddwyr ym mis Rhagfyr 2007 roedd yn cyflogi tua 380 o bobl ac yn fy Natganiad Llafar i’r Cyfarfod Llawn ar 15 Ionawr nodais y byddwn yn gwneud popeth posibl i helpu i sicrhau bod y gwaith a’r swyddi yng Ngwaith Casnewydd yn ailddechrau. Byddwn yn parhau i gydweithio’n agos â phawb perthnasol er mwyn helpu i gyflawni’r nod hwnnw. Ar ôl i’r broses gaffael gael ei chwblhau, byddaf i a Phrif Weinidog Cymru yn galw cyfarfod brys gyda pherchnogion newydd Alphasteel fel y gallwn drafod eu cynigion ynghylch dyfodol y gwaith.\nYsgrifenedig - Alphasteel – Cyhoeddiad gan y Gweinyddwyr ynghylch y Cynigiwr a Ffefrir (fersiwn Cymraeg)


Negeseuon o Gefnogaeth i Mynyddcerrig ym Mhrotest Neuadd y Sir\nCyhoeddwyd gan gweinyddwr ar Mer, Gorff 12th am 12:35 yp\nY bore ma daeth 75 o gynrychiolwyr o 12 o ysgolion ynghyd a Merched y Wawr ac Undeb Ffermwyr Cymru i Neuadd y Sir, Caerfyrddin i roi negeseuon o gefnogaeth i frwydr Ysgol Mynyddcerrig dros ei dyfodol. Daeth pob cynrychiolydd a charreg o'u hardal nhw i adeiladu mynydd bach o gerrig o flaen Neuadd y Sir fel cyfraniad pellach at y broses ymgynghori ar ddyfodol yr ysgol.\nYsgol Mynyddcerrig yn ennill y rownd gyntaf\nCyhoeddwyd gan gweinyddwr ar Llun, Gorff 10th am 9:00 yb\nMae Ysgol Mynyddcerrig wedi ennill y rownd gyntaf o'i brwydr yn erbyn Cyngor Sir Caerfyrddin sydd am gau'r ysgol. Yn wyneb brwydr fawr dros yr ysgol - a arweinir gan Gymdeithas yr Iaith - mae'r Cyngor Sir newydd gyhoeddi y bydd yn ildio i'r cais am estyn y 'cyfnod ymgynghori' am fis ychwanegol.\nProtest dros ddyfodol Mynyddcerrig yn cynyddu\nCyhoeddwyd gan gweinyddwr ar Iau, Meh 29th am 9:56 yb\nMae cynrhychiolwyr o Undeb Amaethwyr Cymru, a 10 o ysgolion pentref ynghyd a chynghorydd Cynnwyl Gaeo wedi addo rhoi eu cefnogaeth i'r frwydr i achub ysgol Mynyddcerrig. Byddant yn datgan eu negeseuon o gefnogaeth mewn Cyfarfod Protest o flaen Neuadd y Sir am 9.30 fore Mercher, Gorffennaf 12ed cyn cyfarfod llawn o'r Cyngor.\nSwyddogion Addysg Sir Gâr yn defnyddio'r un hen driciau unwaith eto\nCyhoeddwyd gan gweinyddwr ar Mer, Meh 28th am 9:50 yb\nMae Cymdeithas yr Iaith wedi cyhuddo Swyddogion Addysg Sir Gâr o ddefnyddio'r un hen driciau wrth geisio rhwystro trafodaeth ar draws y sir ynglyn a'i Strategaeth Moderneddio Addysg a allai arwan at gau hyd at 40 ysgol bentrefol Gymraeg yn y Sir.\nCymdeithas yr Iaith yn tynnu arwydd datblygiad mawr Saesneg Debenhams\nCyhoeddwyd gan gweinyddwr ar Gwen, Meh 9th am 6:30 yb\nDdeuddeg awr wedi rhwystro swyddogion addysg y Cyngor Sir rhag ymadael a maes parcio, mae Cymdeithas yr Iaith wedi gweithredu yn erbyn un arall o benderfyniadau dadleuol Cyngor Sir Caerfyrddin. Arestiwyd 2 aelod o Gymdeithas yr Iaith y bore yma am dynnu arwydd uniaith Saesneg enfawr sy'n dynodi safle datblygiad newydd Debenhams yn nhre Caerfyrddin.\nRhwystro Swyddogion Addysg Cyngor Sir Gâr\nCyhoeddwyd gan gweinyddwr ar Gwen, Meh 9th am 12:00 yb\nBu 50 o aelodau Cymdeithas yr Iaith a Fforwm Ysgolion Cynradd Sir Gâr yn rhwystro cerbyd swyddogion addysg Cyngor Sir Caerfyrddin rhag ymadael a'r maes parcio cymunedol ym Mynydd Cerrig am awr o hyd neithiwr (Iau 08/06/06), yn dilyn cyfarfodydd o ymgynghori am ddyfodol yr ysgol gyda rhieni a llywodraethwyr.\nCerdded dros ddyfodol ysgolion pentref\nCyhoeddwyd gan gweinyddwr ar Llun, Mai 22nd am 4:03 yp\nMae Cymdeithas yr Iaith wedi cyhuddo Cyngor Sir Gâr o sgorio gôl ryfeddol yn ei rwyd ei hun wrth hyrwyddo wythnos "cerdded i'r ysgol" ar yr union adeg y mae'n ceisio cau degau o ysgolion pentref.\nCyngor Sir wyneb yn wyneb â phentrefwyr mewn protest dros ysgolion pentref\nCyhoeddwyd gan gweinyddwr ar Gwen, Ebr 28th am 12:21 yp\nBydd gan Gyngor Sir Caerfyrddin gynrychiolydd anarferol i wynebu pentrefwyr ac ymgyrchwyr mewn Protest dros Ysgol Mynyddcerrig y penwythnos hwn. Bydd Cymdeithas yr Iaith yn cyflwyno "Injan Ffordd" - neu Roliwr - fel cynrychiolydd y Cyngor Sir i'r cyfarfod i symboleiddio awydd y cyngor i orfodi'i strategaeth amhoblogaidd o gau ysgolion ar bobl y sir gan sathru ar unrhyw wrthwynebiad.\nCymdeithas yn ddig gyda chau ysgolion\nCyhoeddwyd gan gweinyddwr ar Mer, Ebr 12th am 2:58 yp\nMae Cymdeithas yr Iaith wedi ymateb yn chwyrn i ddatganiad sydyn Cyngor Sir Gaerfyrddin i ddechrau'r broses ymgynghori yn syth ynglyn a dyfodol ysgolion Mynyddcerrig a New Inn. Nid yw ysgol New Inn hyd yn oed ar restr y Cyngor o 40 ysgol dan fygythiad, a doedd dim bwriad i gychwyn y broses ym Mynyddcerrig am flwyddyn arall.\nGalw ar Jane Davidson i drafod ysgolion pentref\nCyhoeddwyd gan gweinyddwr ar Llun, Ebr 10th am 1:56 yp\nMae Cymdeithas yr Iaith wedi mynnu fod Gweinidog Addysg y Cynulliad, Jane Davidson, yn cyfarfod â dirprwyaeth gan y Gymdeithas, Rhieni a Llywodraethwyr sy'n pryderi am eu hysgolion pentrefol yn Sir Gaerfyrddin i drafod methiant canllawiau y Cynulliad Cenedlaethol i amddiffyn yr ysgolion.


Croeso i 360 | inside.bangor.ac.uk\nHafan Bangor Cysylltiadau English Mewngofnodi\nCroeso i 360\nWedi ei gyflwyno gan !usernmae ar Maw, 23/08/2011 - 9:00yb\nBeth yw 360?\nCroeso i safle 360 - safle a gynlluniwyd i roi mynediad rhwydd at eich gwasanaethau ar-lein.\nDefnyddiwch ein ffurflen adborth i ddweud wrthym sut y gallwn wella 'Bangor 360' neu roi gwybod am broblem.\nMae angen i chi fewngofnodi i gael mynediad at eich gwasanaethau ...\nUnwaith y byddwch wedi mewngofnodi byddwch yn gweld cyfres o 'swigod glas' ar yr ochr chwith y sgrin.\nOs ydych yn fyfyriwr ...\nOs ydych yn fyfyriwr bydd y rhain yn rhoi mynediad at eich offer Canolfan Adnoddau Dysgu (ar ochr chwith y dudalen)) unwaith yr ydych wedi mewngofnodi. Yn bresennol, cewch fynediad i wybodaeth gryno am eich modiwlau a marciau, mynediad at eich amserlen a'r gallu i ddiweddaru eich gwybodaeth bersonol. Cliciwch yma i ddarllen y canllawiau.\nBydd gwasanaethau eraill yn cael eu hychwanegu yn ystod ail ran o ddatblygiad Bangor 360. Defnyddiwch ein ffurflen adborth i ddweud wrthym sut y gallwn wella Bangor 360 neu i gofnodi problem.\nOs ydych yn aelod o staff ...\nOs ydych yn aelod o staff bydd gennych fynediad i ystod o offer i'ch helpu i gefnogi eich myfyrwyr. Unwaith y byddwch wedi mewngofnodi, fe welwch swigod glas yn y golofn Cymorth Addysgu a Myfyrwyr (ar ochr chwith y dudalen) sydd yn rhoi mynediad i chi i'r gwasanaethau. Defnyddiwch ein ffurflen adborth i ddweud wrthym sut y gallwn wella Bangor 360 neu i gofnodi problem.\nDim ond man cychwyn Bangor 360 yw hwn ...\nY gwasanaethau a fydd yn cael eu rhyddhau yn fuan yw'r rhan gyntaf o'r project '360 '- a elwir yn 'llinell sylfaen 360'. Dros y misoedd nesaf, byddwn yn rhyddhau gwasanaethau newydd a fydd wedi eu hintegreiddio i'r wefan hon - mae pob un ohonynt wedi eu hanelu at ddarparu ein myfyrwyr a'n staff gydag ystod eang o wasanaethau integredig ar-lein.


Dedfryd estynedig o ddeng mlynedd i ddyn o Gaerdydd sydd wedi'i gyhuddo o ymosodiad rhywiol | Heddlu De Cymru\nStamp amser presennol: 16/05/22 23:49:07\nDedfryd estynedig o ddeng mlynedd i ddyn o Gaerdydd sydd wedi'i gyhuddo o ymosodiad rhywiol\nMae Ashmeet Soni, 28 oed, o Gaerdydd, wedi cael dedfryd estynedig o ddeng mlynedd ar ôl cael ei ganfod yn euog o ymosod yn rhywiol ar dair menyw.\nYmosododd Soni ar y menywod mewn tair stryd wahanol yn ardal y Rhath yng Nghaerdydd ar 27 Mehefin, 4 Gorffennaf a 5 Gorffennaf y llynedd.\nRoedd un o'r menywod gyda'i phlant ifanc pan ddigwyddodd yr ymosodiad.\nDywedodd y Ditectif Gwnstabl, Gemma Richards o Heddlu De Cymru: “Mae ymosodiadau gan ddieithriaid yn hynod anarferol yng Nghaerdydd ond roedd Ashmeet Soni yn unigolyn peryglus iawn.\nMae gan bawb yr hawl i deimlo'n ddiogel wrth gerdded o gwmpas ein dinas a phan fydd pethau fel hyn yn digwydd, byddwn yn gwneud ein gorau glas i ddal y sawl sy'n gyfrifol.”\nRoedd ditectifs yn ymchwilio i ddau ymosodiad rhywiol ar 27 Mehefin a 4 Gorffennaf, pan atebwyd galwad 999 tua 5pm ddydd Llun, 5 Gorffennaf, ynghylch trydydd ymosodiad rhywiol ar Heol Casnewydd.\nGwnaeth y disgrifiad o'r unigolyn dan amheuaeth a natur y drosedd gyfateb â'r ymosodiadau blaenorol.\nAeth nifer sylweddol o swyddogion i'r ardal a chan ddefnyddio ffotograff a dynnwyd yn ddewr gan y ddioddefwraig ar ei ffôn symudol, bu modd iddynt adnabod yr unigolyn dan amheuaeth a chafodd Soni ei arestio o fewn awr.\nAr ôl iddo gael ei arestio, cynhaliwyd ymchwiliad trylwyr a helaeth, a oedd yn cynnwys olrhain ei symudiadau ar deledu cylch cyfyng, er mwyn sicrhau y gellid ei ddwyn o flaen ei well.\nGwadodd bob trosedd ond, ar ôl treial wythnos o hyd yn Llys y Goron Caerdydd ym mis Tachwedd 2021, fe'i cafwyd yn euog o 7 ymosodiad rhywiol ac 1 ymosodiad rhywiol drwy dreiddiad.\nRoedd Soni yn ôl yn y llys i gael ei ddedfrydu ddoe (dydd Mawrth, 25 Ionawr)\nYchwanegodd DC Richards: “Bu'r effaith ar y tair menyw yn ddinistriol ac maen nhw wedi bod yn hynod ddewr drwy'r profiad hwn.\n“Rydym yn gobeithio y bydd y ddedfryd sylweddol hon o garchar yn dod â rhyw fath o ddiweddglo iddynt ac yn eu galluogi i adfer eu hyder.”\nBydd yr ymchwiliad hwn yn adlewyrchu ein hymrwymiad i ddiogelu menywod rhag trais, a chadw ein prifddinas yn ddiogel.\nMae mynd i'r afael â thrais a chamdriniaeth yn erbyn menywod a merched wedi bod yn flaenoriaeth i Heddlu De Cymru ers tro, ac rydym yn cydnabod bod mwy o bryder nag erioed ynghylch diogelwch personol a thrais.\nRydym yn annog pobl i gysylltu â ni er mwyn rhoi gwybod am unrhyw ddigwyddiadau Cysylltu â ni | Heddlu De Cymru (https://www.south-wales.police.uk/cy-GB/cysylltu-a-ni/af/cysylltu-a-ni)\nDarllenwch mwy am dasglu Cymru gyfan newydd sy'n gweithredu ar drais yn erbyn menywod a merched\nTasglu'n gweithredu ar drais yn erbyn menywod a merched | Heddlu De Cymru (https://www.south-wales.police.uk/cy-GB/)


Ers dechrau 2020, mae Bashkortostan wedi cyflenwi mwy na 1,4 mil tunnell o datws i wledydd Canol Asia - System Tatws\nErs dechrau 2020, mae 1 tunnell o datws nwyddau wedi cael eu hallforio o Weriniaeth Bashkortostan i Kazakhstan, Kyrgyzstan a Turkmenistan.\nO ran cynhyrchion rheoledig, cynhaliodd arolygwyr Gweinyddiaeth Rosselkhoznadzor yng Ngweriniaeth Bashkortostan fesurau rheoli, gan gynnwys arolygu, samplu ac ymchwil yn labordy “Canolfan Gyfeirio Bashkir Rosselkhoznadzor” yr FSBI. Yn seiliedig ar ganlyniadau'r archwiliad, gwelwyd bod y cynhyrchion yn cydymffurfio â gofynion ffytoiechydol cwarantîn y gwledydd sy'n mewnforio.\nMae 75 o dystysgrifau ffytoiechydol wedi'u rhoi ar gyfer tatws nwyddau.\nTagiau: Gweriniaeth Bashkortostangwledydd Canol AsiaAllforio tatws\nAllforiodd Udmurtia dros 1,2 mil tunnell o datws i Kazakhstan\nMae rhanbarth Tyumen yn bwriadu allforio cynhyrchion amaethyddol yn 2020 ar y lefel o $ 19 miliwn, erbyn 2024 - $ 30 miliwn\nCynyddodd rhanbarth Bryansk gyfaint yr allforion tatws 4,6 gwaith


Bybit farchnad crypto\nMae platfform masnachu Bybit arian cyfred digidol yn darparu cyfnewid arian cyfred digidol ar-lein ar gyfer 5 o barau masnachu gyda 4 crypto darn arian a 2 o arian.\nPris arian cyfred digidol heddiw ar Bybit crypto farchnad\nBitcoin $ 8852.50 $ 8857.91\nEthereum $ 204.65 $ 204.65\nXRP $ 0.195100 $ 0.195100\nBybit cyfnewid arian cyfred digidol - cyfnewidfa arian cyfred digidol cyfnewid arian cyfred digidol cyfnewid. Ar y gyfnewidfa arian cyfred digidol hon gallwch brynu neu werthu arian cyfred digidol ar gyfradd am ddim ar-lein. Mae arian cyfred digidol yn cael ei fasnachu'n rhydd ar crypto-gyfnewidfeydd ar y Rhyngrwyd ac nid yw'n cael ei reoli gan unrhyw fanciau, yn wahanol i arian cyfred cenedlaethol. Mae cost arian cyfred digidol ar y farchnad arian cyfred digidol yn rhad ac am ddim ac nid yw'n cael ei reoli gan unrhyw fanc. Mae cyfnewid arian cyfred digidol am crypto arall neu am arian cyfred clasurol yn cael ei berfformio ar gyfnewidfeydd arian cyfred digidol. Yn amlwg, mae'r cyfnewidfa arian cyfred digidol yn gyfnewidydd crypto. Mae'r gyfnewidfa Bybit yn rhoi cyfle i chi brynu neu werthu arian cyfred digidol eich hun.\nBybit cyfrol farchnad cryptocoin\nCyfanswm y gyfrol fasnachu ar y farchnad gyfnewid Bybit am y 24 awr diwethaf oedd 1 375 912 899 doler yr Unol Daleithiau .\nGellir galw cyfnewidfa crypto Bybit fel hyn:\n- Marchnad crypto Bybit.\n- Cyfnewidydd crypto Bybit.\n- Cyfnewidfa arian cyfred digidol Bybit.\nBybit cyfnewid crypto\nGweler y gyfradd arian cyfred digidol ar y farchnad Bybit crypto yn y gwasanaeth hwn o wefan cryptoratesxe.com ar-lein ac am ddim. Gwerth arian cyfred digidol ar 25/05/2020. Tabl o holl werthoedd arian cyfred digidol. Y gyfradd brynu orau a'r gyfradd werthu orau ar y cyfnewidfa crypto Bybit heddiw 25/05/2020. Dangosir y gyfrol fasnachu arian cyfred digidol ar Bybit ar gyfer heddiw. Marchnad crypto Bybit, y arian cyfred digidol a fasnachir fwyaf. Defnyddiwch yr hidlydd ar gyfer masnachu parau ar Bybit uwchben y tabl i arddangos trafodion ar gyfer y arian cyfred digidol sydd eu hangen arnoch chi.\nMae'r tabl yn dangos cyfraddau cyfnewid arian cyfred digidol o Bybit stoc. Trosglwyddir cyfraddau cyfnewid ar gyfer pob pâr masnachu yn ddoleri yr Unol Daleithiau.\nBTC/USD $ 8 852.50 $ 1 239 208 610 - Cyfnewid Gorau Bitcoin i Doler yr Unol Daleithiau\nBTC/USDT $ 8 857.91 $ 18 505 - Cyfnewid Gorau Bitcoin i Tether\nETH/USD $ 204.65 $ 84 448 602 - Cyfnewid Gorau Ethereum i Doler yr Unol Daleithiau\nXRP/USD $ 0.20 $ 21 062 556 - Cyfnewid Gorau XRP i Doler yr Unol Daleithiau\nEOS/USD $ 2.54 $ 31 174 626 - Cyfnewid Gorau EOS i Doler yr Unol Daleithiau\nMae prisiau arian cyfred digidol ar y cyfnewidfa crypto Bybit yn cael eu gosod o ganlyniad i fasnachu cyfranogwyr cyfnewid yn rhad ac am ddim. Bybit Offeryn ar-lein ar gyfer prynu a gwerthu crypto mewn amser real ar y Rhyngrwyd yw crypto-gyfnewidydd. Cyfnewidydd crypto Bybit - yn darparu cyfnewid arian cyfred digidol am arian cyfred safonol neu crypto arall. Offeryn masnachu arian cyfred digidol ar-lein yw cyfnewidfa arian cyfred digidol Bybit. Mae'r gyfnewidfa arian cyfred digidol Bybit yn un o aelodau'r gymuned fyd-eang o gyfnewidfeydd y mae eu crefftau'n sefydlu cyfraddau crypto am ddim.\nMae tabl y cyfnewidfa Bybit yn dangos gwybodaeth am yr holl drafodion masnachu gyda arian cyfred digidol ar gyfer heddiw:


Ffotograffiau Tom Mathias\t21 Mawrth 2007\nTom Mathias, ffotograffydd oedd wedi dysgu'r grefft ei hun, gymrodd y ffotograffau gwreiddiol ar droad yr ugeinfed ganrif. Gan ddefnyddio offer syml, cofnododd Tom Mathias fywyd pob dydd yng Nghilgerran a'r cylch. Ar ôl ei farwolaeth ym 1940, gadawyd ei holl negatifau mewn cwt, ac anghofiwyd amdanynt am dros drideg mlynedd. Fe'u ffeindiwyd gan James Maxwell (Maxi) Davis, ffotograffydd proffesiynol oedd yn byw yn y fro, yn y 1970au. Roedd y negatifau gwydr mewn cyflwr gwael iawn. Roedd llawer ohonynt wedi torri ac wedi'u difrodi ac nid oedd modd eu hachub. Roedd y rhan fwyaf o'r gweddill wedi dirywio'n sylweddol, roedd hyn yn golygu bod printio'r rhai y gellid eu hadfer yn broses araf a llafurus. Ond roedd digon ar ôl i Maxi Davis allu gwerthfawrogi pwysigrwydd y pethau yr oedd wedi dod o hyd iddynt, ac aeth ati i adfer y ffotograffau.\nCewch weld detholiad o ddelweddau o'r casgliad isod. Ffotograffiau Tom Mathias\nAberdyfan, Pont-rhyd-y-ceirt, cartref Tom Mathias. Dyma lle daethpwyd o hyd i'r negyddion yn dilyn marwolaeth James Mathias.\nEvan Peter Morgan, Stryd yr Eglwys, Cilgerran, gydai\n'i wraig Elizabeth a'u mab David tra oedd gartref o'r fyddin aged y Rhyfel Fawr (1914-1918)\nEdrych ar draws afon Teifi tuag at y Teify-side Inn, Llechryd. Y mae'r dafarn wedi cau ers blynyddoedd bellach. Ceir nifer o luniau yn y gasgliad sydd yn portreadu golygfeydd lleol ac yn cofnodi digwyddiadau anarferol a nodedig y fro.\nCynaeafu gwair yn Aberdyfan, tua 1910. Rhaid oedd wrth nifer mawr o weithwyr i gario gwair hyd yn oed ar dyddyn bychan fel Aberdyfan. Sylwer ar y pawl at godi gwair o'r llwyth i'r das\nCadw a gofalu am ein casgliadau Casglwyr a Chasgliadau Celf Hanes Traddodiadau Yr Amgueddfa ar Waith Rhannu


> Adnoddau > Android > sut i adfer cysylltiadau wedi'u dileu o arwr HTC\nYr wyf yn dileu cysylltiadau fy ffrind, y rhestr gyfan!\nFelly yr oeddwn yn dipyn o frys ddoe. Pan roedd yn chwarae gyda fy ffrind newydd ffôn, HTC arwr, ddamweiniol dileu yr y rhestr cyswllt cyfan. Gwn ei bod mor dwp! Nid oedd ef yn cysoni y cysylltiadau i gyfrif ei Google. Teimlo'n euog ac yn awyddus i ddod o hyd i ffordd o gael ei gysylltiadau. A oes cyfle i retrive Roedd rhai wedi dileu cysylltiadau? Os oes, rhowch wybod i mi ei. Diolch miliwn.\nMae angen i fod yn fwy gofalus wrth chwarae gyda ffôn clyfar newydd chi mewn gwirionedd. Mae'n eithaf hawdd i ddileu'r data ar ffonau clyfar. Weithiau, mae'n dim ond ychydig o tap, a yw eich data wedi mynd. Ar gyfer defnyddwyr android, mewn gwirionedd mae'n ffordd dda i ysgogi cysoni gyda'ch cyfrif Google, neu wrth gefn y rhestr cyswllt ar eich cyfrifiadur gyda arf rheolwr Android. Wel, pan fydd y peth anhapus hwn yn digwydd, mae angen ichi aros yn ddigynnwrf ac mae stopio defnyddio eich ffôn unwaith eto hyd nes y byddwch yn canfod y cysylltiadau colli, gall data newydd ysgrifennu dros eich colli cysylltiadau a gwneud yn diflannu am byth.\nDarganfod wedyn yn offeryn adfer cysylltiadau HTC arwr i berfformio adfer data cyn gynted â phosibl. Byddai gwell ddewis yn offeryn sy'n caniatáu i chi weld y rhagolwg holl ddata adenilladwy cyn i chi wella, oherwydd mewn gwirionedd ddim llawer o feddalwedd yn gweithredu fel maent yn dweud. Gall llawer o arfau hynny dim ond adfer lluniau a fideos oddi ar y cerdyn SD, ond nid oes cysylltiadau. Os nad oes gennych syniad, gallwch geisio Wondershare Dr.Fone for Android. Mae'r meddalwedd hwn yn eich galluogi i effeithiol adennill eu dileu o gysylltiadau gan arwr HTC mewn dim ond 3 camau.\nCam 1. Cyswllt eich ffôn i'r cyfrifiadur\nPan fyddwch yn cysylltu eich ffôn, os bydd y rhaglen yn dangos eich windows isod, mae angen i chi osod eich ffôn yn y modd difa chwilod USB drwy ddilyn y camau yma:\n* Canfod gosodiadau ar eich ffôn a cliciwch arno.\n* Lithro i lawr a dewis opsiynau datblygwr.\n* Galluogi USB difa chwilod.\nOs yw eisoes wedi galluogi a hyd cewch y ffenestr isod, analluogi ac eto.\nUnwaith y bydd eich ffôn yn y modd difa chwilod USB, bydd y rhaglen yn dangos eich ymddangosiad isod ar ôl nodi ei.\nCam 2. Dechrau sganio eich arwr HTC\nBellach gallwch ddechrau sganio eich ffôn i ddod o hyd i eich cysylltiadau colli. Cyn i chi wneud hynny, gwiriwch y batri yn gyntaf. Gwnewch yn siŵr bod wedi codi mwy nag 20%, fel y bydd y sgan ni chaniateir. Ar ôl hynny, cliciwch y botwm cychwyn ar ffenestr y rhaglen i'w dadansoddi data ar eich ffôn. Yn dilyn y canllaw a wneud y camau llym, bydd y rhaglen yn dechrau sganio eich arwr HTC mewn ychydig eiliadau yn hoffi isod.\nCam 3. Adfer eich cysylltiadau colli ar HTC arwr\nPan fydd y sgan yn stopio, gellir gweld rhagolwg holl gysylltiadau canfuwyd yn ganlyniad sgan drwy ddewis cysylltiadau ar ochr chwith y ffenestr. Yna holwch yr eitemau arnoch a chliciwch adfer i'w cadw ar eich cyfrifiadur. Gellir adennill ffeil Cyswllt ffeil CSV, VCF neu HTML. Felly gallwch eu cadw ar eich cyfrifiadur fel ffeil darllenadwy, a eu mewnforio yn ôl i eich ffôn gydag arf Android gysylltu â trosglwyddo priodol.\nNodyn: Mwy na chysylltiadau, gallwch hefyd adfer cysylltiadau, lluniau, fideos, sain a dogfennau ar eich arwr HTC os ydych yn dymuno. Nid yn unig Gall eitemau wedi'u dileu, Wondershare Dr.Fone for Android yn helpu i ddod o hyd i a allgludo eich cysylltiadau presennol ar eich ffôn.


Gweithgynhyrchwyr a Chyflenwyr a Ffatri Peiriant Lliwio Is-adrannau Hank Customized - Prynu Peiriant Lliwio Is-adranol Harn Pridd Hank ar Werth - Wuxi Kangda\nAr hyn o bryd, peiriant lliwio is-adranol edafedd haen KD-6 yw'r allbwn mwyaf o beiriant lliwio edafedd datblygedig ac ailgylchu. Gall ffabrigau acrylig, gwlân, gwlân a chyfuniadau fod yn wahanol i edafedd cyfrif segment gwahanol, a phroses lliw sych parhaus awtomatig, is-adran lliwio gwlân, edafedd, ac edafedd ffansi wedi'u gwehyddu, wedi'u gwau neu eu gwehyddu â llaw â ffabrigau "rhyddid", y mae defnyddwyr yn eu caru .\nEgwyddor Gweithio Peiriant Lliwio Is-adran Hank Yarn\nMae tanwyddau wedi'u cymysgu ag amrywiaeth o ychwanegion, yn y drefn honno "argraffu" ar y edafedd, ac edafedd i stemio'r bocs stêm, mae llif Hank yn treiddio i'r ffibrau ar yr wyneb, ar ôl gosod pwrpas stêm sy'n tyfu tymheredd uchel, ac yna dŵr, meddal a sych.\nParamedr Technegol Peiriant Lliwio Is-adran Hank Yarn\nHyd: 16M; Lled: 3M; Uchder: 3M\nPeintio chwistrellu peiriannau\n≦ 200kg / awr\nCylchedd uchaf: 2.0 m\n250 g / hank\nFaint o Steam:\nStrwythur Peiriant Lliwio Is-adrannau Hwng Vacuum Hank\n1. Y prif stoc o liwio adrannau\n2. Pwmp gwactod 15KW\n3. Tanc gwactod fertigol\n4. Tanc hylif lliw 6-lliw\n5. Baragen asiant sizing\n6. Setiau clust 2 steamio edafedd\n7. Cabinet trydanol\nManylion Peiriant Lliwio Is-adran Hank Yarn\nCais: Lliwio ar gyfer Acrylig, Wool Fabrics, gwlân, gwlân, edafedd, a gwehyddu edafedd ffansi\nVoltedd: 380V, gall y foltedd fod fel galw lleol.\nPŵer (W): 5.2kw\nDimensiwn (L * W * H): 16 * 3 * 3m\nNodweddion Peiriant Lliwio Is-adran Hank Yarn\n1. Dur di-staen o ansawdd uchel, gwrthsefyll cyrydiad uchel, gwydn;\n2. Gall fod yn wahanol edarn cyfrif segment wedi'i lliwio\n3. Proses barhaus solid-liw awtomatig.\n1. Mae gennym lawer o brofiad o weithgynhyrchu ar gyfer peiriant lliwio is-adranol ymb, peiriant lliwio skein a pheiriant lliwio edafedd gwlân;\n2. Cyflwyno ar amser;\n3. Gallwn ni allforio gennym ni, eich helpu i achub y gyllideb;\n4. Darparu'r set lawn o gymorth technegol.\n1. Rydym yn darparu gwasanaeth technegol am ddim ynglŷn â pheiriant lliwio is-adranol edafedd a materion ymgeisio.\n1. C: A yw'ch cwmni yn gwmni masnachu neu'n ffatri?\nA: Mae fasnach Factory + (integreiddio), wedi 20 mlynedd yn canolbwyntio ar faes peiriant lliwio edafedd, 6 blynedd o brofiad allforio.\n2. C: Ar ôl gosod gorchymyn, pryd i gyflwyno?\nA: Yn gyffredinol tua 30 diwrnod, Os oes gennym restr, gallwn drefnu llwyth o fewn 3 diwrnod. Cofiwch fod ein hamser arwain cynhyrchu yn dibynnu ar eitemau penodol ac eitemau.\n3. C: Beth yw'r tymor talu?\nA: Gellid negodi T / T, L / C a thelerau talu eraill.\n4. C: Beth yw'r gwasanaeth gwarantu ac ôl-werthu?\nA: gwarant 12 mis. Adborth i chi o fewn 24 awr a'ch helpu i atgyweirio'ch rheolwr problem yn rhydd, hyd yn oed nid yw'n ffatri.\n5. C: Beth am wasanaethau ac ansawdd y cynnyrch?\nA: Rhaid i bob offeryn gael ei gynnal arholiad o ansawdd 100% a phrofi pan fydd nwyddau llongau a chyflenwi. Hyfforddiant defnyddio cynnyrch, mae pob un o'n cynnyrch yn darparu hyfforddiant fideo i ddangos i chi sut i osod a gweithredu. Gallwn drefnu peiriannydd i hyfforddi gweithrediad offer i gwmni cwsmeriaid pan fydd ei angen arnoch.\nHot Tags: peiriant lliwio is-adranol hank edafedd, gweithgynhyrchwyr, cyflenwyr, ffatri, prynu, pris, wedi'u haddasu, ar werth\nPeiriant Lliwio Chwistrellu Tymheredd arferol


Independence, Virginia - Wicipedia\n817 ±1 metr\n36.6228°N 81.1517°W, 36.62245°N 81.15309°W\nTref yn Grayson County, yn nhalaith Virginia, Unol Daleithiau America yw Independence, Virginia.\nMae ganddi arwynebedd o 6.077935 cilometr sgwâr ac ar ei huchaf mae'n 817 metr yn uwch na lefel y môr. Yn ôl cyfrifiad y wlad, poblogaeth y dref yw: 947; mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nLleoliad Independence, Virginia\no fewn Grayson County\nfiddler Independence, Virginia 1892 1971\nWedi dod o "https://cy.wikipedia.org/w/index.php?title=Independence,_Virginia&oldid=10791185"\nTrefi Grayson County\nTrefi Grayson County, Virginia\nNewidiwyd y dudalen hon ddiwethaf ar 19 Tachwedd 2020, am 09:54.